Kebaikan Bayi Hisap Jari

Untuk pengetahuan mama, si comel akan lalui macam-macam proses sepanjang tumbesarannya. Macam merangkak, mengiring, air liur meleleh dan macam-macam lagilah. Termasuklah yang mama tengok bayi selalu buat ialah hisap jari. Kalau mama nak tahu bayi sebenarnya mula hisap jari dari dalam kandungan lagi tau.
Ada suka hisap ibu jari, jari telunjuk dan kalau boleh semua jari lah nak dihisapnya. Dia punya nikmat menghisap tu sampai tutup-tutup mata lah dia punya citer. Biasanya, bayi umur 2 bulan diaorang dah start hisap jari dan akan stop dengan sendirinya nanti.
Bila bayi asyik menghisap je, mesti mama risau kan. Kita pun tariklah dia punya jemari tu dan gantikan dengan puting. Tapi kalau selalu bagi puting nanti ketagih puting pula. Ha..tak apa mama! Mama Siti nak sharekan satu benda menarik tentang bayi hisap jari ni. Ada baiknya tau!
Mengapa Perlu Biarkan Bayi Hisap Jari?

Bila anak dah masuk umur 2 bulan ke atas, dia akan mula explore benda lain selain dari susu ibu. So bila dia dah start menghisap tu, itu cara dia untuk tenangkan diri. Lagi satu, tabiat ni akan buat bayi belajar untuk telan makanan pejal bila dia dah boleh makan nanti.
Masa ni dia cuma kenal ibu saja. Bila baby hisap jemari tu, sebagai hiburan dan juga sebagai cara nak tenangkan diri dia sendiri. Jadi, mama rilex ya bila tengok bayi tengah menghisap tu. Benda tu memang normal. Biarkan je, bukan lama sangat pun.
Bila dah start merangkak dan berdiri, dia akan stop dengan sendirinya tabiat ni. So, tak payah guna puting sangat bila bayi hisap jari.
Kebaikan Bila Bayi hisap Jari

Salah satu kebaikan bila baby ni hisap jari ialah, sebagai latihan perkembangan sensori dan motor. Motor yang terlibat ialah oral motor, motor halus, motor kasar dan koordinasi mata-motor.
Mama-mama mesti tertanya macam mana pulak dia boleh meransang motor-motor bila asyik hisap jari je. Dia sebenarnya macam ni.
Bila baby hisap jari. Ia perlu gerakkan tangan ke mulut. Jadi, ia meransang motor kasar.
Masa nak bawa tangan tu ke mulut anak-anak akan tengok jemarinya. So, inilah ransangan koordinasi mata-motor.
Lepas tu masukkan pula jemari yang comel tu ke dalam mulut. Yang ni meransang motor halus.
Nak hisap jari? Kenalah gerakkan otot mulut kan? Hah, yang ni dia meransang oral motor pula.
Jemari yang dihisap memberikan ransangan sensori kepada mulut anak serta motor halus anak.
Mama-mama boleh tengokkan betapa banyaknya faedah bila baby hisap jari ni. Lepas ni, jangan fikir-fikir sangat lah bila anak-anak asyik menghisap je.
Bila dah masuk umur 3 atau 5 bulan. Dia jadi semakin pandai. Hmm, pandai macam mana pulak tu?
Bila anak asyik hisap jemari tu. Kita tengok dia tak akan lepas jari tu kan. Jadi, ni memerlukan kawalan serta kekuatan hisapan (sucking) serta kawalan tangannya juga agar tak terlepas dari mulut.

Masa ni, dia dah nampak benda spesifik yang dia suka hisap. Dia hisap IBU JARI saja. Dah tak macam memula dulu main taram je semua letak dalam mulut.
Bila dia hisap thumb fingers ni, dia memang dalam keadaan yang tenang. Kalau anak Mama Siti, memang sampai tertidur la hisap jari tu.
Tapi kalau hisap penumbuk, dia bukan untuk tenang tu. Itu lebih kepada exploration. Dia nak explore dari sudut sensori rasa. Sensori visual tengok bentuk bulat penumbuk tu. Tactile bila penumbuk tersebut tersentuh wajahnya.
Relax la mama-mama dan papa-papa sekalian, anak hisap jari sebab itulah timeline perkembangan dia. Bukan sebab dia tak sabar nak makan
Ini tengok anak 3 bulan asyik menghisap je dah dikatanya lapar nak makan dah. Parahhh betul ni!
Seandainya anak dah cecah umur 4 tahun pun masih tak stop menghisap juga. Kita kena hentikan tabiat tu sebab takut jadi tabiat sampai ke besar pula.
Bila asyik hisap jemari tu sampai umur 4 tahun. Masa tu, anak dah merangkak, jalan, berlari dah pandai macam-macam lah. Kalau dia masih menghisap juga, ada perkembangan dia yang mungkin terganggu. Sila rujuk doktor atau terapis ya dan pelan-pelanlah hentikan tabiat ni.
Semoga Bermanfaat!
Sumber: Lin Talib
Baca Juga : BAYI HISAP JARI KAKI NAK DAPAT ADIK?
Pesan Mama Siti
Lepas ni, mama-mama boleh baca buku parenting la untuk tambah ilmu pengetahuan tentang baby-baby ni. Bila kita ada ilmu, baru kita boleh prepare dari segi mental dan fizikal untuk besarkan baby. Banyak lagi yang perlu kita belajar sepanjang proses anak-anak membesar ni. Yang pasti sumber tu kena betul.


Sengatan Tebuan – Bahaya Dan Membunuh

Baru-baru ni, kita dikejutkan dengan berita seorang kanak-kanak perempuan meninggal dunia sebab kena sengatan tebuan. Sedih bila Mama Siti baca berita ni. Bukan seekor tebuan sengat ye tapi 60 ekor tebuan. Bayangkanlah betapa bisanya tu. Sekarang ni, mama dengan papa kena sentiasa berhati-hati ya bila biar anak-anak bermain di luar rumah. Macam-macam boleh terjadi bila kita terleka walaupun sekejap.
Untuk pengetahuan mama, serangga daripada jenis lebah, penyengat, tebuan dan tebuan tanah ada kepentingan perubatan yang besar sebab gigitan atau sengatan serangga ni boleh sebabkan tindak balas keracunan mendadak serta alahan yang boleh membawa maut.
Dekat sini, Mama Siti akan kongsi tentang bahayanya sengatan tebuan ni supaya mama dan papa sentiasa alert. Bukan je bahaya pada anak-anak tapi kita yang dewasa ni kalau terkena sengatan tebuan boleh terkesan juga.
Apa Itu Tebuan?

Tebuan ni adalah sejenis serangga yang datang dari kumpulan hymenoptera yang mempunyai sengat bersambungan dengan saluran kantung racunnya di tapak sengatan supaya bahan racun tu terus mengalir ke dalam tubuh mangsanya. Sejenis bahan kimia yang disebut pteromone juga ditinggalkan kepada mangsanya bagi menarik perhatian lebah lain supaya menyerang mangsa tersebut.
Tindak balas Tebuan Terhadap Mangsa

Kalau perkara ni terjadi, mangsa sengatan boleh menunjukkan salah satu tindak balas berikut:
Mangsa yang pertama kali disengat, kesan kesakitan dan rasa panas dirasai pada tapak sengatan. Bengkak merah akan muncul selepas sengatan tersebut dan bengkak ini akan hilang selepas 1 hingga 2 jam. Bahan beracun himenoptera boleh menghasilkan kesan-kesan reaksi setempat dalam masa beberapa jam, antaranya gerak balas badan (bahagian sengatan kelihatan timbul), rasa gatal, sakit dan bengkak kemerahan. Kesan-kesan ni akan surut dalam beberapa jam kecuali jika sengatan di mulut atau kerongkong yang menyebabkan reaksi ini boleh menyempit saluran pernafasan. Jika mangsa alah kepada bahan racun tersebut, kejutan anafilaksis akan dialami.Untuk mangsa yang pernah kena sengatan ni sebelumnya atau tunjukkan kesan alahan yang keterlaluan, bengkak merah yang muncul akan merebak ke kawasan lain untuk menyebabkan mangsa mengalami kesan-kesan lain seperti pening, sakit kepala, sakit perut dan rasa lemah badan. Kalau sengatan yang berlaku meliputi keseluruhan badan seperti di dalam sengatan sekawan besar serangga, tindakbalas alahan menjadi teruk sehingga mangsa boleh mengalami bengkak di saluran pernafasan, susah bernafas dan pengsan.Kematian mengejut boleh berlaku jika langkah kecemasan tak dijalankan ke atas mangsa sengatan ni. Reaksi alahan ini menjadi ketara antara 30 minit hingga 24 jam selepas disengat. Seram kan tengok dia punya kesan bila kena sengat. Sebab tu, bila kena sengat, cepat-cepat rujuk terus ke hospital. Jangan lengah-lengah.Reaksi luar biasa ni akan hanya terhasil daripada pembebasan bahan kimia yang dapat menghasilkan kejutan (penurunan tekanan darah), penyempitan sistem pernafasan, ruam menyeluruh dan bengak pada saluran darah. Ini membuatkan pesakit rasa sesak nafas, tak sedarkan diri atau boleh menyebabkan maut. Reaksi ni biasanya dialami pada mangsa alah yang pernah disengat oleh tebuan atau lebah. Reaksi anafilaksis, walaupun ringan (hanya ruam, lecur dan tak mengancam nyawa) tapi masih perlu dirawat di hospital atau klinik. Reaksi anafilaksi selalunya berlaku lepas badan jadi peka (sensitisasi) apabila sedikit alergen terkandung pada racun yang masuk ke dalam tubuh mangsa menghasilkan reaksi pada sel-sel sistem pertahanan badan. Ini menjadikan sistem pertahanan lebih peka (hipersensitif) kepada bahan tersebut apabila didedahkan seterusnya. Selalunya sengatan pertama atau sengatan sensitisasi ini tak disedari oleh mangsa sebab ia tak menghasilkan apa-apa kesan yang ketara selain reaksi setempat. Keupayaan hipersensitiviti hasil daripada sengatan sensitiasi boleh bertahan dari berberapa bulan hingga beberapa tahun.
Langkah-Langkah Yang Boleh Dilakukan Sekiranya Disengat Tebuan

Mana-mana bahagian tubuh yang terdedah boleh jadi sasaran sengatan serangga.  Jadi bila bekerja di luar rumah pastikan pakai baju berlengan panjang, seluar panjang dan kasut.Elakkan pakai pakaian bercorak bunga-bunga dan berwarna-warni kerana ni akan menarik perhatian serangga himenoptera.Pastikan jangan pakai bau-bauan atau minyak wangi atau bahan yang berbau kuat sebab ini boleh tarik perhatian serangga himenoptera.Apabila pergi berkelah pastikan makanan yang manis atau sisa makanan tak terdedah kerana ini boleh menarik perhatian serangga himenoptera.Jangan ganggu sarang serangga. Jika diusik, serangga akan datang serang bagi melindungi sarangnya.Gunakan racun serangga atau ubat sapu penghalau serangga di badan untuk mencegah gigitan atau sengatan serangga.
Bila kena serang dengan tebuan, pergerakan yang perlahan untuk mengelak lebih baik daripada pergerakan cepat untuk melarikan diri atau cubaan untuk membunuh serangga tersebut.
Apa Yang Mama Kena Buat Jika Anak Disengat Tebuan

 Kalau anak-anak kena sengat dengan serangga, jangan tampar atau bunuh haiwan serangga tersebut. Biasaanya, serangga akan tinggalkan pundi sengat ke dalam kulit yang akan tertolak lebih dalam masuk ke kulit dan akan sukarkan lagi pengeluaran pundi sengat tersebut. Tepis serangga daripada kulit dan perhatikan sama ada pundi sengat masih tertanam ke tak dalam kulit. Kalau ada pundi sengat dekat dalam kulit, gunakan lah pengumpil atau penyepit untuk menanggalkan pundi sengat.Guna tali tornikuet untuk ikat bahagian tangan atau kaki di atas tapak sengatan. Ikatan ni akan perlahankan sebaran sengat ke bahagian tubuh badan yang lain.Basuh kawasan sengatan dengan sabun dan air dan letakkan ais ke atas tapak sengatan untuk kurangkan bengkak.Hadkan pergerakan kaki atau tangan yang mengalami sengatan. Bawa mangsa berjumpa doktor dengan segara.
Semoga dengan apa yang dikongsikan oleh Mama Siti dapat buat mama dan papa tahu yang betapa bahayanya sengatan tebuan ni. Perhatikan anak-anak selalu. Jangan leka sebab malang tak berbau.
Sumber: Pusat Racun Negara
Baca Juga JANGAN PANDANG RINGAN BILA BAYI DEMAM. IA BOLEH MENGUNDANG BAHAYA!
Pesan Mama Siti
Kalau mama dan papa nampak sarang tebuan ni sama ada dekat dalam atau luar rumah, cepat-cepat laporkan pada bomba ya. Jangan memandai nak hapuskan sendiri. Biar pihak berkuasa yang buat sebab diaorang ada kelengkapan lengkap dan lebih selamat nak hapuskan sarang tebuan ni. Nanti tak pasal-pasal kena sengat pula!


Bagaimana Mama Boleh Membantu Anak-anak Belajar?

Sebagai ibu bapa, ada masa kita keliru dan serba salah, “Oh, anak-anak saya baik-baik sahaja,” atau “Aduh, mereka tak faham apa yang saya ajar atau cara saya yang salah?” “Ada benda yang tak kena ke?”, dan sebagainya.
Sebenarnya, tanggapan ini berbeza mengikut situasi. Sebagai ibu bapa, anda tidak boleh selalu ragu-ragu akan kemampuan anda sebagai ibu bapa – samada baik atau tidak. Sebaliknya, apa yang anda boleh lakukan ialah, anda harus melihat dan mengukur tahap pemikiran anak-anak anda, atau juga dikenali sebagai daya kognitif.
Setiap hari, selami minda anak anda. Sedar atau tidak, anda akan lihat bagaimana mereka sering menghubungkan permainan dalam pembelajaran. Otak anak-anak berkembang dengan cepat, sama seperti tumbesaran mereka. Tindak balas mereka terhadap rangsangan adalah berbeza mengikut peringkat usia.
Apa yang ibu bapa boleh lakukan ialah dengan memberi anak-anak nutrien yang diperlukan. Di sinilah Similac® Intelli-Pro memainkan peranan. Similac® Intelli-Pro dapat membantu meningkatkan perkembangan kognitif anak anda, supaya mereka dapat belajar dengan lebih cepat sama seperti ketika mereka bermain!
Apa yang menariknya ialah anda tidak perlu menghabiskan duit yang banyak untuk membeli alat permainan untuk anak-anak. Terdapat banyak permainan yang boleh dilakukan atau dicipta dengan mudah, dengan hanya menggunakan barang-barang yang ada di rumah.
Umur 1 hingga 2 tahun
Ketika peringkat umur ini, anak-anak lebih gemar untuk bermain sendiri. Mereka tidak terganggu atau pedulikan kanak-kanak lain ketika bermain. Sebaliknya, mereka lebih fokus pada alat permainan mereka. Anak-anak juga lebih gemar untuk mengajak anda duduk bersama mereka sementara mereka bermain. Anda akan melihat karakter dan kelakuan mereka ketika bermain – bagaimana mereka mengambil alat permainan, melihat, dan melemparkannya.
‘Open-ended toys’ atau alat mainan yang tidak menggunakan bateri sangat berguna buat anak-anak ketika umur 1 hingga 2 tahun. Ia boleh meningkatkan daya imaginasi dan kreativiti mereka, disamping memperkuatkan kemahiran motor mereka. Dibawah merupakan beberapa ‘open-ended toys’ yang Mama boleh lakukan bersama anak-anak:
1. ‘Playdough’ yang tidak beracun dan selamat jika tertelan
Sebelum anak-anak dapat memegang pensil dan belajar menulis, mereka harus tahu apa yang boleh dilakukan oleh jari mereka. Bermain atau menguli ‘playdough’ merupakan cara terbaik untuk membantu meningkatkan kemahiran jari dan tangan mereka.

Sumber: WhatsUpMoms
Dalam masa yang sama, bermain ‘playdough’ merupakan keseronokkan yang berjam-jam bagi anak-anak. Ketika mereka menguli, menggulung, dan meratakan ‘playdough’, sel-sel otak mereka sedang berfikir dengan lebih kreatif.
Sebenarnya sangat mudah untuk anda membuat ‘playdough’ sendiri di rumah. Anda boleh membuat dalam jumlah yang kecil dengan menggunakan warna yang diinginkan. Disebabkan ia mudah rosak, anda boleh terus membuangnya setelah beberapa hari. Anda juga tidak perlu risau sekiranya anak anda memasukkannya ke dalam mulut mereka, kerana yang anda buat sendiri sudah semestinya selamat untuk ditelan. Tapi, ia tidak bermakna anda boleh biarkan anak anda makan begitu sahaja ya!
Lihat cara membuat ‘playdough’ yang tidak beracun dan boleh dimakan di SINI.
2. Kotak kadbod yang kreatif
Sementara banyak masa kita dekat rumah sekarang ini, mesti banyak barang-barang online yang sampai bukan? Selepas Mama dah ‘unboxing’, jangan terus buang atau hantar untuk dikitar semula kotak-kotak tersebut. Sebaiknya, lakukan beberapa aktiviti kreatif dengan anak-anak, dengan menggunakan kotak-kotak itu terlebih dahulu.
Anda boleh berikan ‘magic markers’ yang tidak beracun bersama dengan ‘stickers’ dan biarkan anak-anak menghias kotak tersebut. Untuk kotak-kotak yang besar, anak-anak mungkin akan menggunakannya sebagai rumah permainan atau istana khayalan. Biarkan mereka mencipta dan menghiasi kotak-kotak tersebut mengikut kreativiti mereka sendiri.
Sumber: Kids Sky&Ian – TV Show
Dalam pada itu, ketika usia ini, anak anda sudah mula berjalan tanpa sokongan atau bertateh. Kotak-kotak kadbod tersebut boleh membantu mereka bergerak dan mengasah tumbesaran mereka seperti menolak, menarik, memukul, menyonteng, memanjat masuk, dan menyusunnya. Lihatlah bagaimana kreatifnya anak anda nanti!
Sebagai alternatif, Mama boleh menjadi lebih kreatif dengan membuat permainan arcade sementara. Sekiranya anda rasakan tidak sesuai untuk menyediakan permainan arcade di rumah, anda boleh menyediakan platform khas untuk anak anda bermain – seperti menghasilkan laluan kereta api dan kereta untuk bermain kereta dan kereta api mainan mereka. Ia pasti akan menggembirakan anda dan anak anda!
3. Mengenali objek
Sumber: Nathan Legakis daripada Pixabay
Apabila anak-anak mula pandai mencengkam dan memegang objek, Mama boleh mula memperkenalkan mereka dengan permainan pengenalan objek atau benda yang mudah. Antara aktiviti yang boleh dilakukan ialah dengan membezakan antara bola besar dengan bola kecil atau butang biru dengan butang hijau.
Sekiranya Mama tiada barang yang sesuai untuk dijadikan contoh, apa kata Mama gunakan satu labu bawang putih dengan bawang besar? Hanya sediakan dua bekas yang cukup dengan bahan-bahan yang ingin dipisahkan.
Anak-anak tidak harus melakukannya dengan betul dan tepat. Anda hanya harus biarkan mereka membahagikan bahan-bahan tersebut dengan sedikit bantuan daripada anda. Mama juga tidak harus berasa tertekan sekiranya anak-anak lambat atau tidak dapat melakukannya dengan betul. Biarkan si manja belajar sendiri dan ‘explore’ aktiviti tersebut.
Aktiviti ini memerlukan penggunaan otot utama dan otot-otot ‘minor’ yang lain, bersama dengan kemahiran visual dan kognitif mereka. Oleh itu, tak kisahlah mereka melakukannya dengan tepat mahupun tidak, mereka masih belajar dan dalam proses meningkatkan perkembangan minda dan fizikal mereka.
Umur 3 hingga 4 tahun
Pada peringkat umur ini, anak-anak lebih mengetahui persekitarannya dan akan mula bermain ‘parallel play’ atau bermain dengan rakan-rakan yang lain. Anak anda akan mula berdampingan dengan rakan-rakannya yang lain, walaupun mungkin tidak bermain sekali. Sekiranya anda menghantar anak-anak ke tadika atau pengasuh, anak-anak mungkin akan menunjukkan corak permainan ini – dimana mereka akan lebih bergaul dan bermain dengan rakan-rakan yang lain. Anda juga mungkin akan melihat perkembangan ini jika anda membawanya untuk ‘playdates’.
Jenis permainan yang akan membantu anak anda ketika umur ini adalah ‘constructive play’. Anak-anak boleh memahami dua perkara atau barang dan lebih gembira untuk bermain bersama-sama.
Sebagai contoh, mereka akan mempelajari cara untuk menggayakan anak patung atau menyambungkan kabin kereta api. Dengan kehadiran kanak-kanak yang lain, anak anda akan melihat mereka bermain, dan turut mengikut cara mereka bermain, menyusun, membina, memadankan, atau membuat muzik. Kanak-kanak pada peringkat umur ini juga sedang memasuki tahap ‘pretend play’, oleh itu, adalah lebih baik untuk Mama menyediakan alat permainan atau barang-barang yang boleh meningkatkan daya imaginasi mereka.
Mama boleh cuba memperkenalkan aktiviti ini kepada anak-anak di rumah:
1. Padankan Sayur
Anak-anak sentiasa memerhatikan dan akan mengikuti apa sahaja yang ibu dan ayah mereka lakukan. Apa yang Mama boleh lakukan ialah dengan membenarkan mereka bermain dengan barang-barang yang anda gunakan (elakkan barang-barang yang bahaya ya!). Contohnya, sayur dan buah-buahan. Anak-anak mungkin jadi lebih gembira dan seronok untuk bermain dengan sayuran yang Mama dan Papa gunakan di dapur berbanding dengan alat permainan mereka.
Sumber: howwemontessori.com
Ambil peluang ini untuk Mama memperkenalkan sayur-sayuran pada anak-anak. Mama boleh biarkan anak kecil bermain dengan mencari sayur-sayuran yang sepadan dengan menampal gambar sayuran tersebut dan biarkan mereka memadankannya dengan sayur yang sebenar. Lebih mudah dan menarik bukan?
Aktiviti ini juga membantu anak-anak menghubungkan antara gambar dan barang-barang yang sebenar. Selain sayur, Mama juga boleh gunakan alatan yang mudah seperti alat tulis atau alat permainan yang sudah ada di rumah. Disamping mereka mempelajari benda-benda baru, anak-anak juga sebenarnya sedang mempelajari perkataan baru.
2. Pembantu Dapur
Gangguan, keadaan rumah yang bersepah, dan tidak teratur mungkin merupakan satu perkara biasa selepas anda mempunyai anak. Kadang-kadang, semuanya seperti tidak pernah teratur. Tapi, bukankah itu juga satu nikmat dan berkat mempunyai seorang anak – dimana ia mengajar anda untuk berhadapan dengan gangguan dan kekacauan tersebut.
Sumber: congerdesign daripada Pixabay
Mula-mula mungkin susah, tetapi selepas beberapa ketika, Mama sendiri sudah boleh mengatasi keadaan tersebut. Dan apabila ia berlaku, Mama boleh mengajar anak-anak untuk bersama mengambil bahagian dalam melakukan aktiviti di rumah. Pada usia ini juga sesuai untuk anak-anak turut serta membantu Mama di dapur sebagai ‘pembantu dapur’ cilik yang baru. Mesti lagi meriah dapur Mama!
Ketika anak-anak berumur 3 hingga 4 tahun, tangan mereka menjadi lebih lincah dan aktif. Oleh itu, anda boleh membiarkan anak-anak membantu dengan membuat adunan, memotong ‘sachet’ makanan, menabur keju di atas pizza, atau membuka dan menutup balang. Mama boleh mula melakukan aktiviti ini pada hujung minggu dan lihat resepi menarik ini yang boleh dibuat bersama anak-anak.
3. Membina kubu selimut
Menonton TV atau ‘screen time’ tidak akan meningkatkan kreativiti anak anda. Mama dan Papa adalah tunjang utama yang boleh membantu meningkatkan perkembangan kognitif anak-anak dengan menggalakkan mereka untuk menggunakan imaginasi mereka. Satu aktiviti yang sesuai adalah ‘membina kubu selimut’. Macam biasa dengar bukan? Alaa, aktiviti yang Mama sendiri pernah main semasa kecil dulu.
Sumber: @prettypeacefulcrochet
Membina kubu selimut tidak mempunyai struktur yang tertentu sewaktu bermain aktiviti ini. Anda dan anak anda boleh membina kubu dengan mengepit selimut tersebut pada sesuatu yang stabil (yang boleh memegang selimut itu) dan kemudian, letakkan alat-alat mainan (atau snek dan hiasan yang lain) ke dalam kubu tersebut.
Aktiviti ini mengajar mereka kemahiran bekerjasama dan berfikir secara kritis; terutama sekali sekiraya kubu tersebut jatuh ke atas lantai (yang akhirnya akan berlaku setelah beberapa ketika). Biarkan anak-anak menggunakan idea daripada daya imaginasi sendiri kerana secara tak langsung, ia akan menambahkan kreativiti mereka. Jangan biarkan mereka berhenti atau mengalah, sebaliknya, tanyakan soalan kepada mereka supaya mereka lebih berfikir dan berimaginasi. Memupuk daya imaginasi dan kreativiti membantu meningkatkan keyakinan anak-anak dimasa hadapan.
Umur 5 hingga 6 tahun
Daya imaginasi dan fantasi anak-anak memuncak lebih tinggi apabila mereka mencapai usia lima hingga enam tahun. Walaupun anda sedang bimbangkan mengenai anak anda yang bakal memasuki alam persekolahan tak lama lagi, anak-anak masih tidak dapat memahami konsep ‘persekolahan’ tersebut. Namun itu tidak bermakna mereka tidak memikirkan hal ini.
Sebaliknya, anak-anak sedang meningkatkan daya pemikiran yang fleksible, disamping berfikir untuk masa hadapan. Mereka akan mula memikirkan situasi yang mungkin akan berlaku dan juga menjadi lebih mahir dalam kemahiran berbahasa dan emosi.
Semasa bermain, mereka akan tertarik dengan aktiviti yang sedang mereka lakukan, dan juga terhadap apa yang dilakukan oleh orang lain. Ini dikenali sebagai ‘cooperative play’. Malah, anda juga akan perasan bagaimana mereka akan menggunakan lebih banyak perkataan baru untuk menyatakan idea dan konsep yang ingin diperkatakan. Anda boleh menggalakkan lagi kemahiran-kemahiran ini dengan memperkenalkan aktiviti-aktiviti dibawah:
1. Nombor dan bilangan
Belajar mengenali nombor tidak semestinya akan membosankan, dan ia juga tidak hanya dihadkan kepada membilang objek di atas kertas sahaja.
Sumber: Chiew Sue Lynn
Sebagai ibu bapa, anda mungkin sudah banyak kali menggunakan tisu basah atau tisu bayi. Jangan buang plastik bungkusan tisu basah tersebut terlebih dahulu! Apa yang anda boleh buat ialah, potong bungkusan aluminium dan simpan penutupnya. Sama seperti di dalam gambar, anda boleh melekatkan sehelai kertas dengan nombor bercetak atau yang ditulis, dan biarkan anak anda mengira atau menambahkan manik (atau kacang) ke dalam ruang yang disediakan.
Melalui aktiviti ini, anak-anak anda boleh belajar menghubungkan angka tersebut dengan jumlah yang sebenar, disamping meningkatkan kemahiran pengecaman.
2. Blok binaan dan LEGO
Siapa sahaja yang tidak gemar atau boleh menafikan manfaat yang diperoleh dengan bermain blok binaan bukan? Aktiviti ini sebenarnya sangat penting ketika anak-anak berada di tahun akhir prasekolah mereka. Blok binaan dan lego didatangi dalam pelbagai bentuk dan warna yang terang dan menarik.
Sumber: Виктория Бородинова daripada Pixabay
Menghasilkan karakter dengan blok-blok penyambung (atau kotak mancis) boleh membantu meningkatkan kemahiran ‘fine motor’ dan kreativiti anak-anak. Ia memerlukan beberapa teknik dan kemahiran kejuruteraan dan sains untuk menghasilkan binaan tersebut. Lebih menarik sekiranya anak-anak bermain bersama rakan-rakan mereka dimana ia memerlukan kerjasama semua pihak untuk menghasilkan binaan yang diinginkan.
Selain daripada membiarkan anak-anak menggunakan blok binaan mahupun lego, Mama juga boleh mengajak mereka turut serta membaiki perabot DIY di rumah. Mereka boleh membantu dengan memegang perabot tersebut. Anak-anak yang melihat dan terlibat secara tidak langsung akan menggunakan ‘sesi pembelajaran’ ini ketika bermain dan sangat berguna untuk masa hadapan.
3. Tingkap yang berseni dan berwarna-warni
Aktiviti ini dapat menggembirakan seisi keluarga. Betul anak-anak boleh melukis dan mengecat di atas kertas, tapi apa salahnya kita ubah aktiviti tersebut menjadi sesuatu yang lebih menarik bukan? Anda boleh menghiasi tingkap rumah dengan gam dan cat akrilik seperti dalam tutorial ini.
Sumber: Esther Lau
Aktiviti melukis dan menghasilkan kraftangan sebenarnya mengaktifkan bahagian otak kanak mereka. Kemahiran berfikir secara logik dan daya penyelesaian masalah pula berfungsi dibahagian kiri otak. Dengan menggalakkan penggunaan kedua-dua bahagian otak si manja, ia dapat membantu dalam kembangan kognitif yang seimbang.
Tak kisahlah apa sahaja cara atau aktiviti yang dilakukan, aktiviti yang berkaitan dengan seni adalah sangat penting. Ia dapat membantu anak-anak meluahkan perasaan dan menjadi lebih ‘expressive’ secara tidak langsung. Warna membangkitkan emosi dan menggunakan alat untuk melukis pula membantu mengembangkan kemahiran pergerakan tangan dan minda mereka.
Nutrien Penting untuk Anak Anda
Selain daripada sumber pembelajaran yang betul, Mama juga harus berikan ‘brain food’ yang penting buat anak anda supaya mudah untuk mereka berinspirasi. Hal ini kerana, inspirasi dapat meningkatkan kreativiti dan idea anak-anak.
Antara sumber ‘brain food’ yang terpenting ialah susu. Susu mengandungi pelbagai vitamin, mineral, dan nutrien lain yang diperlukan oleh anak-anak untuk membantu pertumbuhan dan perkembangan mereka.
Similac® Intelli-Pro
Similac® Intelli-Pro merupakan susu yang sangat disyorkan untuk anak anda. Similac® Intelli-Pro mengandungi DHA + 7 serta rumusan minyak sayuran unik (seperti minyak bunga matahari yang kaya dengan asid oleic, minyak kacang soya dan minyak kelapa) untuk penyerapan nutrisi seperti DHA, Vitamin A dan Kalsium yang optimum.
Bukan itu sahaja, nutrien DHA+7 juga membantu dalam perkembangan mental dan fizikal yang optimum. Similac® Intelli-Pro juga mengandungi Omega 6 untuk menyokong perkembangan kognitif dan kaya dengan Kalsium untuk tulang yang sihat dan kuat.
Dapatkan Krayon/Pensil Warna Faber-Castell Edisi Terhad Percuma, dan Jadi Sebahagian Daripada Sebuah Filem!
Apa? Maksudnya anak saya berpeluang berlakon filem ke?!
Okay, sabar ye Mama. Pertama sekali, anda berperluang menebus krayon atau pensil warna Faber-Castell edisi terhad PERCUMA dengan pembelian dua Similac® Intelli-Pro 1.2KG Langkah 3 atau Langkah 4.

Dengan krayon dan pensil warna tersebut, ini akan menggalakkan anak anda untuk menjadi lebih kreatif dengan menghasilkan karakter yang unik. Hantar hasil karakter tersebut dan karya anak anda mungkin berpeluang untuk menjadi sebahagian daripada filem yang diarahkan oleh kanak-kanak di Malaysia yang PERTAMA!
Inilah peluang terbaik untuk anda meluangkan lebih banyak masa bersama anak anda. Dapatkan Similac® Intelli-Pro, lakukan pelbagai aktiviti menarik dan berfaedah bersama-sama, dan sertai peraduan #Play&Learn sekarang!
Peraduan bermula daripada 1 Jun hingga 31 Julai 2020. Dapatkan maklumat lanjut mengenai peraduan #Play&Learn bersama Similac® di sini. Dalam masa yang sama, jangan lupa untuk layari abbottnutrition.com.my untuk memenuhi keperluan nutrisi anak anda.
Artikel ini diolah daripada versi Bahasa Inggeris di Motherhood.com.my.


Kesan Contengan Anak Menyakitkan Mata? Bersihkan Guna 3 Bahan Je!

Kesan contengan anak kat dinding menyakitkan mata mama? Mama percaya tak kalau Mama Siti kata boleh bersihkan kesan tuguna 3 bahan je? Ha..ini yang Mama Siti nak kongsi ni. Almaklumlah bila anak makin membesar ni, makin banyak kemahiran yang mereka pelajari. Bukan je kemahiran yang menggembirakan kita, tapi juga yang menguji kesabaran kita. Tak gitu? Haha. Mama tak payah pening, Mama Siti ada rahsianya, dengan 3 bahan – mudah bersihkan contengan anak!
Tips ini dikongsi oleh Nawal Huda melalui laman Twitternya.  Sangat mudah dan mama tak perlu runsing, naik angin atau gangguan perasaan lagi.  Mama Siti yakin lepas je tahu rahsia ini, mesti mama semua akan cakap ‘terima kasih Mama Siti’ , ‘thank you so much Mama Siti’ – hahahaha, You’re most welcome, my beloved Mamas!

Dengan 3 bahan je nak bersihkan contengan anak!
“Apa 3 bahan tu Mama Siti? Saya dah tak sabar nak tahu ni, dah berpeta dinding rumah saya ni”
Bahan-bahannya adalah:
Cream CifSponge HijauAir bersih

Cara-caranya sangatlah mudah, dua langkah jeee!
Letakkan cream Cif pada sponge dan gosokkan atau tonyohkan kesan contengan itu.Tapi jangan kuat sangat tonyohnye, takut tertanggal cat, tak pasal kena beli cat baru. Bila dah siap, bilas sponge dengan air bersih dan lap dinding anda sehingga bersih. Dah siap.~~

Mudahkan? Barang-barang pun murah je. Tak perlu stress lagi lepas ini. Aafiyah anak Tokti pun bukan main aktif menconteng kabinet, almari di rumahnya. Anggap jelah ini proses pembelajaran tidak langsung anak-anak. Makin cantiklah rumah mama semua nanti, nampak baru je semuanya. Takde lagi kesan contengan anak-anak.
Jimatkan, mama papa tak perlu nak fikir nak cat semula rumah, cuba dulu tips ini. Kalau tak menjadi, haa mari kita mengecat sama-sama.
Semoga bermanfaat dan membantu mama semua.
Sumber: @nawalhuder
BACA LAGI POKOK HIDUP AGEN ‘RELAXING’ BANTU TIDUR NYENYAK
Pesan Mama Siti
Lepas cuba, jangan lupa update dengan Mama Siti, jadi ke tak jadi kan? Lepas ni, kalau nampak anak makin kreatif, biarkan je mereka explore walaupun habis dinding mama semua kan, sebab kita dah ada solusi. So, takde masalah lah. Selamat mencuba!


Pinggan Mangkuk Bercorak Viral Bahaya!

Kalau bab pinggan mangkuk ini, mama-mama lah yang paling champion kan? Walaupun tak guna semua, tapi suka kumpul kan; buat koleksi. Ada juga yang main kutu pinggan mangkuk. Tambah-tambah pinggan mangkuk yang bercorak cantik, lagilah seronok. Tapi, mama semua kena hati-hati tau- bahaya pinggan mangkuk bercorak  yang viral baru ini; boleh memberi kesan kepada penggunanya terutama kepada kaum wanita dan bayi!
“Biar betul Mama Siti?”
Takkan lah Mama Siti nak takut-takutkan pula kan. Mama Siti share ini demi kebaikan kita semua. Bukan Mama Siti cakap kosong, tapi hal ini telah disahkan oleh Dr Nor Asrina Sairi, seorang pensyarah dari Universiti Malaya.

Bahaya Pinggan Mangkuk Bercorak Kepada Wanita, Kanak-kanak dan Bayi.
Menurut satu post dari laman Facebook Public Health Malaysia, pengguna dinasihatkan supaya berhati-hati dalam menggunakan pinggan mangkuk bercorak; terutama sekali wanita hamil, kanak-kanak dan bayi kerana boleh memberi kesan jangka masa panjang.
“Bahaya untuk jangka masa panjang terutama untuk kanak-kanak, wanita hamil dan bayi, tapi bahayanya itu bukanlah secara terus atau langsung.”
Dr Asrina berkata kepada mStar Online, kebanyakan corak-corak cantik yang terdapat di pinggan mangkuk dibuat daripada logam plumbum atau lead. Walaupun kandungan logam itu tak banyak, namun jika kita selalu gunakan, ia boleh memberikan kesan kepada kita. Kesannya bukanlah kesan yang secara terus dan langsung, tapi bahaya pinggan mangkuk bercorak ini perlu dielakkan; tambah-tambah bagi mama yang hamil dan si comel.

Dijual dengan harga serendah 50 sen, pinggan mangkuk bercorak itu semakin viral di media sosial baru-baru ini. Ianya dijual di Pasar Seni dan beberapa lokasi lain juga.
Simpan Buat Koleksi Jelah
Dr Asrina yang juga pensyarah kanan Jabatan Kimia UM menambah, lebih elok jika pinggan mangkuk bercorak itu dijadikan koleksi hiasan je. Katanya lagi, logam plumbum yang terdapat di corak itu mudah terhakis lagi-lagi bila terdedah dengan suhu yang panas.
“Saya cadangkan pengguna gunakannya untuk perhiasan atau koleksi, elakkan guna untuk hidang makanan harian.”“Kalau warna atau sadurannya di luar, itu OK lagi, tapi bila sekarang trend baru di bahagian dalam pun disalut, itu yang kita agak khuatir,”

Bila suhu panas atau bertindak balas dengan asid, plumbum akan masuk ke dalam badan manusia dengan cara meresap dalam darah, berkumpul dalam tisu dan seterusnya membawa kepada penyakit serius dalam jangka masa panjang.
Kalau ada mama-mama yang dah beli pinggan mangkuk ini, Mama Siti harap mama semua simpan jelah kan. Tak payah guna dah, bukan apa, risau jelah nanti ada side effects. Kalau tak ada masalah tak apa, kita taknaklah nanti kita atau orang yang kita sayang sakit kemudian hari.
Semoga semua dapat mengambil iktibar!
Sumber: Public Health Malaysia & mStar Online
BACA LAGI AWAS! BAHAYA BILA ASYIK TENGKING ANAK
Pesan Mama Siti
Cantik memang cantik tapi kalau membawa keburukan, baik takpayah beli atau guna kan? Bahaya pinggan mangkuk bercorak ini sebenarnya. Kita guna jelah pinggan yang kita guna sebelum ini. Kalau nak beli pun, check dulu; lead-free ke tak. Mama Siti lagi suka pinggan putih takde corak. Lagi nampak elegan gitu – hahaha.


Pokok Hidup Agen ‘Relaxing’ Bantu Tidur Nyenyak

Mama-mama pernah tengok deko bilik tidur yang ada pokok hidup tak? Mesti cantik kan bila tengok bilik tu ada pokok hidup yang cantik dekat dalam bilik tidur kita. Bukan je sedap mata memandang, pokok ni boleh bersihkan udara dalam rumah dan boleh bertindak sebagai agen ‘ relaxing’. Guna pokok yang hidup ye, bukan yang plastik ya mama-mama.
Selain pokok ni boleh jadi hiasan dalaman, pokok ni boleh kurangkan gas karbon dioksida dan habuk. Yang menariknya, pokok ni boleh tingkatkan kualiti tidur kita dan tidur jadi lena tau. Senang citer, kita boleh tidur macam baby lah.
Dalam rumah, bilik tidur lah merupakan kawasan yang paling tercemar dalam rumah. Selain tu, kita menghabiskan satu per tiga hayat kita dengan tidur. Jadi, pentingnya ada pokok ni supaya kita dapat bernafas dengan udara yang bersih.
Jom kita ikuti perkongsian rakan kita iaitu, Huda Zainal tentang jenis pokok yang senang dijaga dan boleh buat tidur kita makin lena.
Jenis-jenis Pokok Hidup Untuk Bilik Supaya Tidur Nyenyak
#1 Areca Palm

Areca palm ni boleh bersihkan udara dalam bilik tidur kita dan mampu meningkatkan kelembapan dalam udara dan kesannya supaya kita mudah bernafas. Menurut penulisan artikel ‘Joy Of Plants’, areca palm sangat bagus untuk yang sesiapa yang selalu selsema, bersin dan sinus.
#2 Aloe Vera

Menurut dalam kajian NASA, aloe vera antara pokok yang banyak membebaskan oksigen pada waktu malam. Lebih tinggi oksigen dalam udara mampu meningkatkan kualiti tidur kita. Paling penting, pokok aloe vera ni sangat mudah untuk dijaga.
#3 Ivy Plant

Satu kajian yang dibuat oleh American College of Allergy, Asthma dan Immunology mendapati ivy plant  ni boleh singkirkan kotoran dalam udara sebanyak 94% dan mampu menyingkirkan kulat bawaan udara sebanyak 78% dalam tempoh hanya 12 jam. Ia sangat bagus untuk orang yang selalu bersin di waktu malam sehingga mengganggu tahap kualiti tidur.
#4 Garbera Daisy

Garbera bukan hanya mampu bersihkan udara namun boleh menaikkan seri bilik. Warna-warni garbera daisy mampu tingkatkan emosi yang positif dalam diri. Emosi yang positif sebelum tidur boleh beri kepuasan ketika tidur.
#5 Jasmine

Jasmine bukan hanya mampu memberi haruman yang sangat wangi ya mama-mama. Namun menurut ‘Psychologist di Wheeling Jesuit University’, bau haruman jasmine boleh tingkatkan tahap kualiti tidur.
#6 Lavender

Susah untuk tidur, asyik bergolek kiri dan ke kanan namun masih belum boleh tidur? Haruman lavender sangat membantu sebab haruman lavender ni merupakan agen penenang kepada otak. Lebih tenang, maka lebih mudah untuk kita tidur pada waktu malam.
#7 Snake Plant

Pokok hidup yang paling popular bukan hanya senang nak dijaga namun kerana kebaikan yang diberi pada kita. Menurut buku Houseplant yang ditulis oleh Steinkopf, snake plant bukan hanya bebaskan oksigen tapi boleh menyingkirkan karbon dioksida dan tapis toksin beracun dalam udara seperti formaldehyde, trichloroethylene dan benzene.
#8 Peace Lily

Peace lily ni bukan hanya boleh bersihkan udara, ia juga boleh singkirkan toksin dan meningkatkan kelembapan udara. Sangat bagus untuk sesiapa yang ada masalah kesukaran bernafas, kerap selsema, bersin dan sinus.
Banyakkan kebaikan dia bila kita ada tumbuh-tumbuhan ni dalam bilik tidur kita. Bukan je buat tidur kita lena tapi boleh juga bersihkan udara. Lagi bagus dari guna penapis udara elektrik tu. Lepas habis PKPB, jom kita cari dekat nursery. Harga pun ok kalau nak beli pokok ni.
Sumber: Huda Zainal
Baca Juga: Hati-hati Pokok Hiasan Mama Mungkin Boleh Membahayakan Anak
Pesan Mama Siti
Bila dah ada pokok ni, hati-hati! Biasa orang lupa nak check tempat takungan bawah pasu tu. Tempat tu lah nyamuk suka duduk. Mesti check 3 kali seminggu ya. Nanti, jadi kes denggi pula. Jangan lupa bagi baja dan cahaya matahari supaya pokok ni sentiasa sihat membesar.


Ziarah Bayi Baru Lahir – Ingat 5 Perkara Ini!

Bila ada saudara atau kawan-kawan yang baru bersalin, kita selalu akan pergi melawat kan? Bawa hadiah, buah tangan dan sebagainyalah. Tapi Mama Siti nak ingatkan pada semua, tolong elakkan perkara ini semasa ziarah bayi baru lahir. Bukan apa, demi keselamatan si comel itu juga sebenarnya.
Apa perkara yang patut dielakkan itu? Jom Mama Siti terangkan!
Perkara Yang Perlu Dielakkan Ketika Ziarah Bayi Baru Lahir
Dalam satu posting oleh Dr Ahmad Luqman Bukhari, dari laman Facebooknya, beliau kongsikan 5 perkara yang kita kena elak semasa melawat bayi baru lahir.
#1 Tolong jangan sesuka hati nak pegang lepas tu nak angkat pula bayi tu. Kadang tu konon dah geram sangat, dicium-ciumnya pipi tembam budak tu.

Seperti yang kita tahu, sistem imunisasi bayi sangat rendah dan perkembangan mereka masih belum matang. Kita bukannya nampak segala kuman dekat tangan, dengan mulut kita. Kuman-kuman itu boleh mengancam nyawa si comel kerana ketahanan badan mereka masih lemah.
Kuman-kuman itu mungkin tak memberi sebarang kesan kepada kita kerana badan kita sudah lengkap dengan imunisasi yang kuat namun berbahaya kepada bayi.
#2 Kalau dah nampak baby tu tengah sedap tidur, janganlah duk gatal nak kejutkan dia.
Dr Ahmad Luqman kata, tak payahlah nak tengok mata ke senyuman baby tu. Bukannya baby itu boleh nampak lagi siapa di depan dia. Matanya masih dalam proses perkembangan, waktu baru lahir ini, dia baru boleh nampak seperti bayang-bayang je. Jadinya, tak perlulah nak ‘bercak-cak’ dengan si comel.
Lagi memeningkan kepala bila dikejutnya bayi yang baru je tidur. Bukan senang tau nak tidurkan bayi ini. Jangan kita menjadi penyebab stress dan depression kepada mama dalam pantang ye! Kesian mama-mama nak melayan perangai tetamu yang memeningkan kepala.
#3 Tak usah nak tunjuk pandai mengajar petua macam-macam dekat mama muda tu.
Elakkan menjadi makcik bawang rangers semasa ziarah bayi baru lahir dan si mama. Tak perlu nak bagi tips atau petua, ini boleh, itu tak boleh. Kalau si ibu tu bertanya tak apa lah kan, ini orang tak tanya pun.
Apa yang perlu kita kongsi adalah kata-kata semangat kerana sokongan moral adalah perkara yang paling diperlukan oleh ibu-ibu yang baru bersalin. Kadang emosi mereka tak berapa stabil, haaa kita lah kena sumbangkan positivity dan jadi pembakar semangat kepada mereka.

#4 Datang melawat tapi lepas tu tak reti-reti nak balik.
Ingat ye, jangan lah kita duduk lama-lama dekat rumah orang. Bukan tak boleh, tapi mama yang baru bersalin ni perlukan rehat yang banyak. Badan mereka masih dalam keletihan kerana banyak tenaga yang dah digunakan masa bersalin.
Ni kalau datang ziarah bukan main lama, berborak riang dengan suara nyaring sampai satu taman boleh dengar, tak ke stress mak tadi.
Silap haribulan stress dia tu sampai buatkan dia terkena penyakit meroyan (postpartum depression). Nauzubillah.
Jangan jadi golongan yang tak ada common sense tau. Bukan tak boleh nak berborak, boleh tapi agak-agak lah. Nanti bila si mama tu dah sihat sempurna, haa sembanglah sampai tak ada topik nak diborakkan – hahaha.
#5 Mana yang rasa diri tu suka merokok, tolonglah jangan sengaja datang duk dekat dengan baby tu.

Bagi yang merokok, Mama Siti harap awak-awak semua tak datang dekat dengan bayi ye.
“Saya merokok tadi, dah lama dah. Dua-tiga jam lepas, takkan tak boleh Mama Siti?”
Tak boleh, sebab habuk asap rokok, partikel nicotine dan bahan kimia lain masih melekat pada rambut, mulut, kulit dan pakaian tu semua. Si kecil boleh terkena semput kalau dia terhidu atau tersedut bahan-bahan ini kerana saluran pernafasan mereka masih halus, malah juga boleh mengakibatkan keradangan.
Semua yang saya tulis ni sebenarnya tanpa sedar selalu kita buat masa berziarah kat rumah orang. Tak nak lah niat baik kita nak rapatkan silaturahim akhirnya beri kesan buruk pada kesihatan mak yang tengah berpantang dan kesihatan bayi yang masih kecil.Biasa sangat kami jumpa bayi yang terpaksa kena cucuk ambil darah kemudian admit masuk wad sebab berjangkit dengan orang dewasa yang tak sihat. Kesian woih.Dr Ahmad Luqman Bukhari
Mama Siti harap lepas ini, kita semua tak lagi buat perkara-perkara ini. Sama-sama kita ingatkan orang lain dan diri sendiri juga. Jangan lupa kongsikan info ini dengan keluarga dan kawan-kawan dalam group WhatsApp dan Facebook, okay?
Sumber: Dr Ahmad Luqman Bukhari
BACA LAGI IMUNISASI BAYI PENTING. JANGAN SKIP JADUAL!
Pesan Mama Siti
Ingat 5 perkara ini sebelum kita melawat atau ziarah bayi baru lahir dan mama baru bersalin. Mama Siti tak nak awak semua menjadi punca kepada masalah kesihatan yang dihadapi oleh si comel dan mamanya pada masa depan. Lagipun tengah musim pandemik ini, elakkan terus melawat atau menziarah. Bila semua dah reda nanti, tak apalah kan. Semoga #kitajagakita sentiasa!


‘Normal Baharu’- 5 Perkara Semua Kena Tahu!

Tak sangka kan dah lebih sebulan kita dalam fasa PKP. Dah lebih sebulan juga kita duduk memerap dalam rumah. Ada yang cuti bergaji, ada juga yang work from home. Mama papa yang work from home tu okay tak? Dah lama ni kan, mesti dah boleh sesuaikan diri dengan persekitaran dekat rumah kan walaupun kadang huru hara dibuatnya. Mama Siti pun sama. Lepas ini, kita kena biasakan diri dengan beberapa perkara ‘normal baharu’.
Perubahan demi perubahan yang terpaksa kita hadap kerana wabak yang menyerang ini. Apa pun yang berlaku, kita tetap kena akur dan hadapi dengan redha. Jadi, hari ini Mama Siti nak kongsikan 5 perkara normal baharu yang mama papa semua perlu tahu; supaya kita lebih sedia dari segi mental dan fizikal.
Get Ready Untuk Mulakan Rutin Baru
Menurut Malaysia Health Coalition, dari laman Twitternya, para doktor dan pengamal perubatan ini telah berkongsi lima perkara normal baharu untuk kita hadam dan praktis. Walaupun susah, perit untuk kita terima kenyataan ini, Mama Siti yakin kita semua boleh. Demi menjamin kesejahteraan negara kita, kita kena berganding bahu melawan Covid-19 ini!
#1 Niat Kita Masih Sama

Ramadan pun dah nak sampai ke penghujungnya, kenikmatan beribadat masih lagi diraikan walaupun terpaksa berjauhan dengan keluarga tercinta. Mama Siti tahu, bukan Mama Siti je yang rasa Ramadan kali ini suram dan tak meriah, mama papa pun rasa yang sama kan. Bahkan seluruh dunia rasa apa yang kita rasa. Walau terpaksa kekal di rumah, namun kita boleh ber-‘video call’ bersama keluarga jauh untuk berbuka puasa.
#2 Seluruh Rakyat Malaysia Bersama Kita

Tempoh PKP tak menghalang masyarakat kaum lain untuk menyambut perayaan mereka seperti Tahun Baru Tamil, Minggu Suci, Qing Ming, Vaisakhi dan Vishu. Walaupun sambutannya agak berbeza tapi Mama Siti tahu tujuan perayaan masih sama. Pemimpin agama juga diseru untuk mencari cara sambutan yang inovatif dan patuh dengan arahan PKP.
#3 Masa Untuk Muhasabah

Haa, alang-alang cuti panjang ini kan, masa inilah kita bermuhasabah diri dalam aspek kerohanian mengikut amalan keagamaan kita. Kekuatan iman kita diuji dengan dugaan yang getir ini, dan kita dinasihatkan supaya mengawal diri serta melindungi sanak-saudara. Mama Siti bukan apa, risau juga kalau ada yang lemah, tak kuat ketahanan mentalnya; sebab Mama Siti ada baca dekat Twitter, ada golongan yang alami depression dalam tempoh ini. Check keluarga dan kawan-kawan mama papa semua okay?
#4 Lebihkan Amalan Berkongsi, Elakkan Pembaziran

Tempoh PKP mungkin tempoh yang happy bagi sesetengah keluarga, namun tak semua ada kesenangan yang kita ada. Bagi segelintir pihak, mereka putus punca makanan. Jika barang keperluan kita lebih daripada mencukupi, berkongsilah dengan mereka yang kekurangan. Elakkan panic buying dan penyimpanan barangan runcit secara berlebihan. Pembelian berhemah juga salah satu cara kita berkongsi dengan orang lain.
#5 Semarakkan Semula Semangat Muhibbah

Nak menang dalam perang kali ini, kuncinya satu je bagi Mama SIti. Kita semua kena bersatu. Virus tak mengenal golongan kaya mahupun miskin. Ia tak dapat membezakan kewarganegaraan, bangsa atau agama. Kita perlu terus maju dengan berbuat baik dan bertolak-ansur antara satu sama lain. Kalau kita sama-sama patuh dengan arahan kerajaan, tak mustahil kita akan menang tak lama lagi.
Bak kata pepatah yang berat sama dikendong, yang ringan sama dijinjing. Kita boleh! Gitu..
Sumber: Malaysia Health Coalition
BACA LAGI PENJAGAAN IBU HAMIL KETIKA MUSIM WABAK
Pesan Mama Siti
Walaupun susah untuk kita terima semua ini, kita kena yakin yang kita boleh fight benda ni sama-sama. Kita kena ingat yang kalau kita rasa diri kita ni dah susah sangat, tapi percayalah ada yang lagi susah dari kita. Yang penting #KitaJagaKita! Sama-sama kita perangi Covid-19 dan biasakan diri kita dengan perkara normal baharu ini.


Sambut Raya ‘PKP Style’ Bersama Keluarga

Sambut raya dalam PKP? Kekoknya rasa. Tapi nak buat macam mana kan. Keselamatan kita semua harus diutamakan dan kita perlu patuh dengan saranan kerajaan. Abah kita iaitu YAB Tan Sri Muhyiddin Yassin telah mengeluarkan larangan perjalanan pulang ke kampung halaman untuk menyambut Hari Raya Aidilfitri. Larangan ni dibuat supaya kita semua kekal duduk dekat rumah dan kita semua selamat dari dijangkiti virus COVID-19.
Jangan lah sedih ya kalau tak dapat balik kampung. Mama Siti pun sedih tak dapat balik kampung juga. Nak buat macam mana, ni semua demi kebaikan kita semua.
Disebabkan tak boleh balik kampung, tak bermakna raya tahun ni cancel. Kita still boleh sambut raya tapi dengan cara online lah. Zaman sekarang ni semua pakai online je. Kasih sayang antara keluarga tu tetap erat walaupun berjauhan.
Jadi, Mama Siti akan bagitahu tips-tips yang boleh kita buat supaya kita feel mood hari raya yang sama macam kita sambut dekat kampung.
#1 Deko rumah sendiri dengan elemen Hari Raya

Bila tak boleh balik kampung, apa kata kita cipta sendiri mood dan vibes hari raya.
Korang kan kreatif. Apa kata, kita hias seluruh rumah dengan elemen raya. Macam, pasang pelita dekat luar rumah, pasang lampu ‘liplap’, gantung kad raya, gantung ketupat sebagai hiasan, bersihkan rumah dan macam-macam lagi lah.
#2 Masak masakan tradisi nenek moyang kita

Setiap keluarga mesti ada signature dish dia bila hari raya ni. Apa kata, korang call ibu bapa yang berada di kampung tu minta resepi. Malam raya nanti, korang try lah buat sendiri. Tak sedap tak apa, asalkan tradisi tu dapat dikekalkan. Bila, habis PKPB nanti korang balik kampung belajar masak dengan ibu bapa.
#3 Beli baju raya online je. Sepasang dua dah cukup.

Sebabkan raya tahun ni adalah secara bersederhana, tak bermakna kita tak boleh beli baju raya. Belilah satu atau dua helai ke. Yang penting, elakkan keluar rumah. Korang, boleh beli baju tu secara online. Mama Siti tengok banyak baju-baju raya yang cantik yang jual secara online tu. Harga pun ok juga. Bila dah ada baju raya, baru boleh ber-ootd nanti.
#4 Tak payah angpao. Transfer online je duit raya!
Sumber : Amanz
Zaman sekarang kan dah canggih. Walaupun, tak dapat beraya dengan family korang boleh bagi raya secara e-Duit Raya je. Boleh terus buat transaksi atas talian je masa nak bagi dekat ibu bapa atau adik-beradik yang lain. Buat awal- awal supaya bajet korang tak lari dari apa yang korang plan nak bagi.
#5 Pagi raya kenalah bangun awal dan bersiap cantik-cantik

Bila tak dapat balik raya, jangan ingat korang boleh tidur sampai tengahari pula. Bangun awal, persiapkan diri cantik-cantik dengan baju raya dan makan pagi dengan family walaupun berjauhan,
Kalau korang tak boleh video call, korang still boleh telefon diaorang untuk tanya khabar.
#6 Wajib buat walaupun berjauhan : Bermaaf-maafan

Biasa, kan kalau pagi raya mestilah ada sesi bermaaf-maafan dengan ahli keluarga. Masa tulah nak minta maaf dan cium ibu bapa masing-masing. Tapi, tahun ni lain sikit ya.
Korang still boleh mohon maaf dengan ibu bapa korang dengan cara online. Buat video call dengan diaorang. Walaupun berjauhan, hubungan kekeluargaan tu masih dapat dieratkan.
#7 Nikmati hidangan Hari Raya dengan keluarga dalam video call
Mama Siti tahu moment ni lah paling terkesan sekali sebab tak dapat makan sekali dengan keluarga. Mana taknya, dah sebulan kita puasa hidangan pagi raya tu lah yang paling bermakna dan lagi ‘feel’ dengan keluarga.
Jangan risau, masih lagi boleh makan sama-sama dengan keluarga. Caranya, ialah buat videocall beramai-ramai. Korang boleh guna Google Hangouts, FaceTime, Whatsapp dan macam-macam lagilah.
#8 Perut dah kenyang, masa untuk Family Photo!
Sumber : Rev Asia
Akhir sekali, inilah sesi yang kita tunggu iaitu bergambar bersama ahli keluarga. Dah cantik-cantik pakai baju raya. Kita amiklah gambar dengan ahli keluarga. Walaupun tinggal berjauhan, family portrait tak boleh dilupakan ya.
Walaupun buat videocall dengan keluarga, korang still boleh ambil gambar beramai-ramai. Lepastu, simpan buat kenangan sebagai “Memori Raya PKPB 2020 Bersama Keluarga”.
Korang jangan sedih-sedih ya tak dapat balik kampung. Bila keadaan dah reda, korang balik kampung lah ya. Lagi satu, jangan raya je call ibu bapa. Call lah diaorang selalu. Mesti diaorang happy bila kita call diaorang.
Sumber: Says.com
Baca Juga: Ramadan & Raya: Resepi Khas Daripada Mama
Pesan Mama Siti
Walaupun kita berjauhan dengan keluarga. Percayalah, ini dibuat demi kebaikan kita semua. Sabar ya. Sikit je lagi kita nak menang lawan virus COVID-19 ni. Ingat, stay safe and stay at home. Mama Siti ucapkan Selamat Hari Raya Aidilfitri. Maaf zahir dan batin.


Awas! Bahaya Bila Asyik Tengking Anak

Secara jujurnya dekat sini, siapa pernah tengking anak? Kalau mama dan papa pernah tengking anak, tolong jangan buat lagi. Kesian dekat anak. Mama Siti faham, kita ni manusia biasa. Ada perasaan marah, gembira, sedih dan macam-macam lagi lagilah.
Mungkin ada yang sedang mengalami tekanan perasaan dan secara tak sengaja lepaskan dekat anak-anak. Sebenarnya, banyak lagi tempat yang kita boleh buat nak lepaskan perasaan marah kita ni. Anak-anak ni dia akan ingat apa yang kita buat dekat diaorang. Kita boleh marah anak-anak, tapi nak marah diaorang mesti ada batasnya.

Jom kita ikuti sebuah perkongsian dari rakan Facebook kita iaitu Taufiq Razif tentang bahayanya kesan tengking pada anak.
Kesan-Kesan Bahaya Bila Tengking Anak
Bila mama-mama dan papa-papa tengking anak, bahagian otak anak kita yang bernama Amygdala tu akan jadi aktif.

Amygdala pula akan aktifkan bahagian Hypothalamus. Hypothalamus pula akan aktifkan kalenjar Pituitari. Kalenjar Pituitari ni akan aktifkan 3 hormon stress dalam badan anak kita iaitu hormon cortisol, adrenaline dan noradrenaline.
Hormon cortisol ni nanti akan buatkan otak anak kita kehilangan neuron di bahagian Pre-Frontal Cortex tu. Padahal bahagian Pre-Frontral Cortex tu kena berkembang dengan sempurnanya, baru anak jadi mudah dengar cakap kita.
Jadi, bila kita selalu tengking anak-anak, dia akan jadi makin agresif dan susah dengar cakap kita.
Makin kuat kita tengking anak kita, makin aktif amygdala otak kita sebab ianya akan aktif bila kita makin emosi. Macam otak anak-anak juga, bila amydala otak kita aktif maka ia akan aktifkan Hypothalamus dan Hypothalamus ni akan aktifkan kalenjar Pituitari.
Secara tak langsung, kalenjar Pituitari ni akan aktifkan 3 hormon stress dalam badan kita iaitu hormon cortisol, adrenalin dan noradrenaline.

Kesan daripada hormon stress dalam badan kalau ia jadi sangat aktif:
lebih berisiko kena penyakit jantunglebih mudah kena depression dan anxietykacau sistem pencernaan kitakacau  sistem tidur kitabadan makin cepat gemuklebih cepat lupamudah sakit kepala dan migrain
So, kita boleh tengok kan betapa teruknya effect dia bila kita tengking anak kita. Bukan je anak-anak dapat kesan dia, kita pun terbabit juga.
Mama dan papa, ‘bila rasa nak marah melampau tu tolong Time Out diri sendiri dulu’. Cari masa untuk PAUSE sebentar. Bagi masa untuk bagi fikiran kita tu kembali normal dulu. Kalau kita tegur anak masa kita tengah marah yang sangat melampau, masa tu yang kawal diri kita bukan fikiran rasional tapi yang kuasai diri kita pada masa tu ialah fikiran emosional.
Lepas ni, banyak-banyakkan bersabar ya. Jangan buat suatu perkara tu terburu-buru. Bila anak-anak buat hal, cakap baik-baik dulu. Kalau tak jalan juga, baru marah diaorang. Ingat, marah tu boleh tapi jangan keterlaluan sangat.
Semoga Bermanfaat 🙂
Sumber: Taufiq Razif
Baca Juga: Elak Menjerit & Kerap Marah Anak Agresif
Pesan Mama Siti
Mama Siti nasihatkan bila nak marah. Ikut cara Rasulullah SAW macam mana kawal marah. Bila tengah diri, duduk. Bila tengah duduk, baring. Kalau masih marah lagi, buat solat sunat. Syaitan ni suka bila kita selalu marah-marah. Tenangkan diri dan zikir banyak-banyak bila kita tengah marah.


Solat Sunat Hari Raya – Panduan Buat Ketua Keluarga

Pejam celik, pejam celik, lagi beberapa hari kita akan menyambut Hari Raya Aidil Fitri. Tahun ni kita beraya dalam tempoh PKPB dan solat sunat Hari Raya pun disarankan dibuat di rumah bersama keluarga. Tak apalah, asalkan dengan cara ini dapat mengelakkan penularan wabak COVID-19 ni kita kenalah patuhi.
Ada papa atau ketua keluarga yang dah start ‘cuak’ ke bila dapat tahu kena buat solat sunat Hari Raya kat rumah? Almaklumlah, lepas solat ini ada khutbah lagi. Ha..jangan ‘cuak’ ye, semoga perkongsian menarik ini dapat memudahkan papa atau ketua keluarga untuk melaksanakan solat sunat Hari Raya di rumah nanti.Solat Sunat Hari Raya – Panduan Asas Buat Imam Interim

Solat Sunat Hari Raya – Panduan Asas Buat Imam Interim
Tahun ni memang cemas. Bukan saja cemas sebab Corona Virus, tetapi juga cemas sebab ada bulan Ramadhan.
Masjid dan surau ditutup. Jadinya, bapak-bapak mesti jadi imam solat terawih dan witir di rumah bersama isteri dan anak-anak.
Datang hari raya, cemas lagi. Sebab masjid dan surau masih lagi tutup. Jadinya sekali lagi, bapak-bapak mesti jadi imam solat. Kali ini solat Aidilfitri di rumah masing-masing.
Tambah cemas bila solat Aidilfitri kena baca khutbah lepas solat. Macamana nak buat tu?
So, saya bagi panduan asas solat Aidilfitri dan khutbah hari raya untuk bapak-bapak jadikan sebagai panduan.
Jangan takut! Lawan!
#Solat Sunat Hari Raya
✅ Lafaz niat; sahaja aku solat sunat Aidilfitri, menjadi imam kerana Allah Ta’ala.
✅ Lepas baca doa iftitah, takbir ‘Allahu akbar’ sebanyak 7 kali. Selang-selikan dengan bacaan ‘Subhanallah, Alhamdulillah dan Allahu akbar’ secara perlahan.
✅ Cukup 7 kali takbir, mula membaca Surah Al-Fatihah, kemudian diikuti dengan apa saja surah yang pendek.
✅ Kemudian rukuk, iktidal, sujud, duduk antara 2 sujud dan sujud kali kedua seperti biasa.
✅ Bangkit dari sujud menuju rakaat kedua dengan takbir ‘Allahu akbar’.
✅ Selepas itu terus bertakbir lagi ‘Allahu akbar’ sebanyak 5 kali. Selang-selikan dengan bacaan ‘Subhanallah, Alhamdulillah dan Allahu akbar’ secara perlahan.
✅ Cukup 5 kali takbir, mula membaca Surah Al-Fatihah, kemudian diikuti dengan apa saja surah yang pendek.
✅ Kemudian rukuk, iktidal, sujud, duduk antara 2 sujud, sujud kali kedua dan duduk tahiyyat akhir.
✅ Baca tahiyyat sehingga habis dan bagilah salam.
Maka selesailah solat sunat Aidilfitri.
Kemudian tibalah saatnya untuk bapak-bapak membaca khutbah. Jangan takut! Lawan!
Khutbah Aidilfitri ni macam khutbah hari Jumaat biasa saja. Tambah best, saya akan bagi yang paling basic saja untuk dibuat dan khutbah ini sah.
Basic maknanya meliputi 5 rukun yang asas (semua rukun mesti diucapkan dalam Bahasa Arab). Saya tandakan rukun dengan simbol ✅.
#Khutbah pertama
✅ Ucap “Alhamdulillah”.
✅ Baca selawat “Allahumma solli ‘ala Muhammad wa ‘ala ali Muhammad”.
✅ Pesan kepada makmum untuk bertaqwa; “Ittaqullah” (Marilah kita semua meningkatkan taqwa kita kepada Allah).
✅ Baca 1 potong ayat Al-Quran; “Inna a’thoinakal kausar. Fasolli lirabbika wanhar. Inna syaniaka huwal abtar”.
Sekian khutbah pertama. Kemudian duduk la sekejap.
#Khutbah kedua
✅ Ucap “Alhamdulillah”.
✅ Baca selawat “Allahumma solli ‘ala Muhammad wa ‘ala ali Muhammad”.
✅ Pesan kepada makmum untuk bertaqwa; “Ittaqullah” (Marilah kita semua meningkatkan taqwa kita kepada Allah).
✅ Baca 1 potong ayat Al-Quran; ”.”Qul huwallahu Ahad. Allahus somad. Lam yalid walam yulad. Walam yakullahu kufuwan ahad”.
✅ Baca doa untuk seluruh orang Islam; “Allahummaghfir lil muslimina wal mukminat”
Ya Allah selamatkan kami semua dari Corona Virus. Ya Allah selamatkan kami semua di dunia dan akhirat.
Then, boleh la bersurai.
Itu je pun. Tak susah kan? Sempoi giler.
Ada beberapa hari lagi nak berlatih ye. Kalau boleh jangan la yang basic sangat. Tambah la sikit perisa biar sedap tak nampak kering.
Terutamanya yang bahagian khutbah hari raya tu.
Agak-agak susah, boleh je download khutbah mana-mana kat internet. Kemudian baca.
Selesai…
Masih bimbang?
Jangan takut! Lawan!
Kalau takut nak lawan sorang-sorang, lawan ramai-ramai. Share panduan ni dekat semua bapak-bapak yang bakal jadi imam dan khatib raya di rumah nanti.
Kita lawan sama-sama.
#KAB#StayAtHome
Harapnya perkongsian dari Khairul Anuar Basri ni sedikit sebanyak dapat membantu papa atau ketua keluarga untuk menunaikan solat sunat Hari Raya nanti. Selain itu Jabatan Agama Islam Selangor juga ada berkongsikan infografik bergambar yang lebih mudah untuk difahami.

Ha..macam mana? Mudahkan? Jadi papa mahupun ketua keluarga tak perlulah ‘nervous’ sangat ye.
Semoga bermanfaat!

Sumber : Khairul Anuar Basri , BH Online , Jabatan Agama Islam Selangor
BACA JUGA PANDUAN SOLAT JEMAAH SEMASA PKPB
Pesan Mama Siti
Raya tahun ni pasti berbeza tapi nak buat macam mana kan, kesihatan kita semua lebih penting. Lagipun ini lah masanya kita dapat tengok suami atau ketua keluarga jadi imam interim untuk solat sunat Hari Raya kat rumah. Betul tak? Pastinya ini akan jadi kenangan kita semua bila kita dah bebas dari COVID-19 nanti 🙂


Imunisasi Murid Sekolah Di Klinik Kesihatan

Imunisasi anak mama dah lengkap ke belum? Sekarang ni walaupun kita dalam tempoh PKPB, imunisasi anak-anak tetap kena  buat. Jangan ambil mudah ya pasal perkara penting ni.
Pengambilan vaksin ni sangat-sangatlah penting supaya anak-anak kita dilindungi daripada mendapat penyakit yang berjangkit. Walaupun dah sekolah, mereka tetap kena ambil vaksin juga sebab sistem imunisasi mereka tak sekuat macam kita yang dewasa ni.

Jadi, sebab itulah suntikan imunisasi yang disediakan oleh KKM ini dibuat supaya penyakit berjangkit dapat dicegah. Ditambah pula dengan waktu sekarang ni dengan kewujudan wabak COVID-19. Haih, risau betul dibuatnya kan!
Pemberian Perkhidmatan Imunisasi Kepada Pelajar Sekolah Di Klinik Kesihatan
Disebabkan sekarang kita sedang melalui fasa PKP dan PKPB, semua sekolah di Malaysia terpaksa ditutup bagi mencegah virus COVID-19 dari terus merebak. Jadi, sebab tu program imunisasi ni tak dapat dijalankan seperti biasa.

Vaksin yang perlu diambil oleh pelajar sekolah untuk mencegah penyakit ialah:
penyakit demam campak (Measles), Rubella, Difteria dan kancing gigi (Tetanus) untuk murid Tahun 1imunisasi Human Papillomavirus (HPV) bagi murid perempuan Tingkatan 1imunisasi ATT (dos tambahan vaksin Tetanus) bagi murid Tingkatan 3.
KKM ingin memaklumkan bahawa perkhidmatan imunisasi kepada murid sekolah masih lagi diteruskan dan semasa tempoh penutupan sekolah pada tahun 2020
Walaupun sekolah ditutup, mama dan papa boleh bawa anak-anak ke Klinik Kesihatan atau Klinik Kesihatan Ibu dan Anak atau Pejabat Kesihatan Daerah untuk mendapatkan suntikan vaksin. Pada tahun 2020, keutamaan akan diberikan pada murid tahun 1.

Mama dan papa kena sentiasa alert pasal hal ni. Jangan buat tak tahu je. Bila dah dapat jadual temujanji perkhidmatan imunisasi dari pihak sekolah, cepat-cepat bawa anak-anak ke klinik kesihatan yang terdekat untuk mendapatkan suntikan vaksin.
Untuk tujuan ini, KKM juga telah mendapatkan kerjasama Kementerian Pendidikan Malaysia untuk membantu dalam menyelaras pemakluman kepada ibu bapa atau penjaga mengenai perkhidmatan imunisasi ini.
Dalam keadaan seluruh negara yang sedang bertungkus-lumus untuk membendung penularan wabak COVID-19 ini. Mama dan papa turut memainkan peranan penting juga dalam memastikan yang anak-anak kita dilindungi dari dijangkiti oleh penyakit berjangkit. Pentingnya mama dan papa beri sokongan yang padu pada program imunisasi ni supaya kesihatan anak dilindungi dan masa depan mereka sekali sebab mereka merupakan aset negara yang berharga.
Sumber: KP Kesihatan
Baca Juga: Larangan Bawa Anak Ke “Mall” Kalau Masih Degil
Pesan Mama Siti
Sekali lagi, Mama Siti nak tekankan dekat sini jangan ambil mudah pasal hal ini. Sekarang ni, macam-macam boleh berlaku kalau kita asyik leka je. Jangan jadikan alasan tak boleh keluar rumah sebagai alasan tak nak bawa anak dapatkan suntikan vaksin. Bila dekat klinik nak dapatkan suntikan vaksin, ikut SOP yang dikeluarkan. Pakai facemask, basuh tangan dan buat social distancing.


Panduan Solat Jemaah Semasa PKPB

Alhamdulillah pihak JAWI dah bagi kelulusan supaya masjid dapat dibuka tau. Tapi, masjid atau surau terpilih yang berada di zon hijau je lah. Dan sudah semestinya ada garis panduan solat jemaah yang kita kena ikut. Tak boleh sesuka hati kita ye. Ini untuk memastikan kita masih berjaga-jaga dengan wabak yang bila-bila masa je boleh menjangkiti kita.
Mama Siti tahu ramai yang rindu nak solat berjemaah di masjid kan? Terutamanya solat Sunat Aidilfitri. Bagi yang terpilih untuk solat di masjid. Jangan lepaskan peluang ni. Tapi harus diingatkan ada garis panduan yang perlu diikut. Berikut merupakan panduan solat jemaah yang diberikan oleh pihak JAWi berkaitan solat berjemaah sewaktu tempoh PKPB.
Garis Panduan Pelaksanaan Solat Jumaat, Solat Berjemaah, Solat Tarawih Dan Solat Sunat Aidilfitri Di Masjid, Surau Jumaat Dan Surau-Surau Terpilih Di Zon Hijau, Wilayah-Wilayah Persekutuan Dalam Tempoh Perintah Kawalan Pergerakan Bersyarat (PKPB)

Tujuan Garis Panduan Pelaksanaan Solat Ini Dilaksanakan

Jemaah yang dibenarkan untuk sembahyang di masjid mestilah berumur 15 tahun hingga 70 tahun. Bilangan jemaah pula hanya dibenarkan diantara 3 hingga 30 orang saja.

Panduan semasa pelaksanaan sembahyang dan selepas solat yang mesti kita patuhi ketika berada di masjid ataupun surau.

Tarikh kuat kuasa garis panduan ini telah bermula pada 15 Mei 2020 bagi masjid dan surau terpilih di zon-zon hijau seluruh negara.

Diharapkan bagi siapa yang nak pergi berjemaah dekat masjid tu ikut garis panduan yang diberikan ini ya. Kalau sesiapa yang ada simptom COVID-19 tu, tolong jangan ketegaq nak ke masjid juga. Fikirkan orang lain. Semoga kita semua dibawah rahmatNya dan dilindungi oleh Allah SWT.
Sumber: JAWI
Baca Juga: Ujian Swab Covid-19 : Tak Batalkan Puasa
Pesan Mama Siti
Mama Siti harap korang jaga diri baik-baik ya masa nak ke masjid nanti sebab virus COVID-19 ni dia boleh attack sesiapa je. Pastikan korang amal penjarakan sosial ya masa dekat masjid nanti. Kalau boleh, bawa sejadah atau telekung sendiri. Balik rumah, terus basuh tangan dan mandi ye. Doakan juga semoga negara kita bebas sepenuhnya dari virus COVID-19 ni.


Idea Resepi Menarik Untuk Mama Cuba

Pejam celik pejam celik dah nak penghujung ramadan. Tambah-tambah sekarang ni, kita masih dalam fasa PKPB lagi. Mesti, banyak resepi kita dah cuba kan sebab nak hilangkan bosan dekat rumah.
Sebabkan dah nak habis puasa ni, apa kata mama-mama masak special sikit untuk anak-anak dan suami. Baru semangat mereka nak habiskan puasa yang tinggal lagi beberapa hari ni.
Meh sini Mama Siti tunjukkan resepi menarik yang mama-mama boleh cuba nanti. Papa-papa dengan anak-anak mesti suka lah bila kita masak makanan ni. Daripada beli lepastu tapau dekat kedai, dah membazir. Baik kita masak sedap-sedap bagi keluarga kita makan. Bukan je menyihatkan, bersih pun dijamin sekali.
Resepi-Resepi Menarik Yang Boleh Mama Cuba
#1 PARU GORENG BERLADA

BAHAN REBUS 700 gram paru2 hiris halia1 batang serai – ketukSedikit garam
BAHAN TUMBUK KASAR9-10 tangkai cili merah – boleh guna cili kering kisar5 ulas bawang putih10 ulas bawang merah1 inci halia
BAHAN LAIN1 batang serai – ketuk2 sudu besar gula atau secukupnyaGaram1 keping asam keping
CARA MEMASAK1. Paru direbus bersama halia, serai dan garam sehingga empuk dalam 30 minit sehari sebelum dimasak. Masak sampai paru tak liat. Cucuk dengan lidi atau cake tester untuk dicucuk tengok kalau dah tak liat. Tos kan airnya.2. Bila sejuk, baru dipotong nipis nipis. Paru dilumur sedikit garam jika suka dan biarkan seketika.3. Panaskan minyak dengan api yang kuat dan goreng paru (pastikan tenggelam dalam minyak yang banyak). Sentiasa dibalik balikkan supaya garingnya rata. Bila sudah garing, angkat dan ketepikan.4. Panaskan sedikit minyak dan tumis bahan kisar bersama dengan serai, sehingga naik bau dan sedikit garing. Masukkan gula, sedikit garam dan asam keping. Mesti ada rasa manis manis sikit, baru sedap.5. Akhir sekali, masukkan paru yang telah digoreng dan gaul sebati.
p/s: guna api besar kalau nak paru kekal rangup
#2 KERABU SOTONG

BAHAN-BAHAN5-6 ekor sotong1/2 biji bawang besar hiris halus1/2 biji tomato didadu halus1 batang bunga kantan. Hiris halus.1 batang serai hiris halus1/2 batang Cili merah hiris halus5 sudu besar sos ikanAir perahan limau1 batang kacang panjang dihiris halusSedikit daun ketumbar dihirisGaram dan gula secukup rasa
CARA MEMASAK1. Potong sotong dan celur dalam air panas. Ketepikan. Kacau rata dengan bahan2 lain..2. Tambahkan sikit air celur sotong tadi untuk berkuah.
#3 SAMBAL TUMIS UDANG

BAHAN-BAHAN1 kg udang ~ gunting separuh dari kepala2 sudu besar asam jawa campur air & jadikan jus – guna 1 sudu kecil pes asam jawa1 – 2 sudu kecil garam halus6 ~ 7 sudu besar gula – guna 7
BAHAN KISAR100 gm cili kering ~ pilih jenis pedasSebesar 50 sen belacan – kisar dengan cili – tak guna10 ~ 15 biji bawang merah5 ulas bawang putih
CARA MEMASAK1. Udang digaul dengan sedikit garam kemudian digoreng hingga merah, jangan goreng lama nanti udang kecut dan keras.  2. Bila dah merah angkat. Ketepikan.
#4 AYAM BLACKPEPPER CENDAWAN SHITAKE
Kredit: Rasa
BAHAN-BAHAN
7 Ketul ayam7 biji cendawan shitake,3 ulas bawang putih, hiris nipis1/2 biji bawang besar, potong 41 sudu kecil serbuk lada hitam1 sudu kecil minyak bijan1 sudu kecil kicap manis3 sudu besar minyak masaksedikit tepung jagung, bancuh dengan air menjadi pesgaram dan gula secukup rasa
CARA MEMASAK
1. Panaskan minyak. Gaulkan ayam bersama garam dan goreng dibatas api yang besar sehingga separuh masak. Angkat dan ketepikan.2. Menggunakan minyak yg sama, tumis bawang putih dan halia sehingga naik bau, kemudian masukkan serbuk lada hitam.3. Masukkan ayam dan kacau seketika. Masukkan pula cendawan, minyak bijan dan kicap manis. Kacau sehingga cendawan sedikit layu.4. Tuang sedikit air, anggaran 1/2 cawan dan kemudian masukkan sedikit pes tepung jagung supaya kuah menjadi pekat.
#5 LALA KAM HEONG

BAHAN-BAHAN
300 grm lala (dicuci & ditoskan)2 tangkai daun kari2 sudu besar serbuk kari8 biji cili padi (ditumbuk sedikit)3 ulas bawang putih(ditumbuk)8 ulas bawang merah (ditumbuk)2 sudu besar udang kering (direndam & ditumbuk)2 sudu besar sos tiram1 sudu besar kicap cair1 sudu besar kicap pekat1 biji bawang besar (dipotong 6)Garam dan Gula secukup rasa
CARA MEMASAK1. Dalam satu mangkuk, campurkan serbuk kari, sos tiram, kicap cair & kicap pekat sebagai bahan perencah.2. Panaskan sedikit minyak, tumiskan bawang merah & bawang putih. Dimasukkan pula udang kering hingga naik bau.3. Kemudian masukkan cili padi, daun kari, dan bahan perencah. Kacau hingga sebati.4.Tambahkan garam serta gula secukup rasa.5.Masukkan lala bersama bawang besar. Kacau rata.Rasa dan jika ok, boleh angkat.
#6 NASI KERABU

NASI
3 cawan beras4 cawan air @ bergantung pada beras yg kita guna1 batang serai dketuk10 kuntum bunga talang – ditumbuk dan dperah airnya.sedikit pewarna biru
1. Beras dibersihkan dan dimasak seperti biasa bersama2 serai, air bunga talang dan pewarna biru.
SAMBAL KELAPA/IKAN
1/2 biji kelapa parut – ditumbuk sedikit2-3 ikan kembung/selayang – dipanggang4 ulas bawang merah1.5cm halia1 batang serai – hiris1 sudu kecil lada hitamgaram dan gula secukup rasa
1. tumbuk bawang merah,halia,serai dan lada hitam.kemudian masukkan isi ikan dan tumbuk sampai lumat.2. kemudian campurkan ngan kelapa parut dan disangai ngan api yg kecil sehingga agak kering dan berderai.
KUAH SAMBAL
*5 batang cili kering*5 ulas bawang merah*2 ulas bawang putih*2 inci belacan- bakar dulu*1.5 inci halia
1 batang serai – titikgula merah n serbuk perasa jika suka2 cawan santanasam kepinggaram
1. tumbuk bahan yg bertanda *.2. didihkan santan hingga pecah minyak n pekat.3. masukkan bhn tumbuk, serai, gula merah dan asam keping.4. didihkan lagik hingga kuah agak2 pekat n kering.5. suaikan rasa dan angkat.
SOLOK LADA
10 biji lada hijau – potong jgn putus n buang biji1/2 biji kelapa parut putih4 ulas bawang merah1.5 cm halialada itam skit2-3 ekor ikan kembung – ambil isi sahajasedikit garam,gula dan perasa
1. Tumbuk bawang,lada itam dan halia hingga lumat dan masukkan garam,gula dan isi ikan.2. tumbuk lagik hingga lumat.3. campurkan ngan kelapa parut dan sebatikan.4. sumbatkan ke dalam lada hijau. susun ke dalam periuk kukus.5. kukus hingga masak.
DAGING PANGGANG – boleh buat juga ikan goreng tepung, ayam panggang jika suka
daging lembu gred A @ daging btg pinanggaramlada hitam
1. gaulkan daging dengan garam n lada hitam2. panggang ngan suhu 200 selama 45minit atau hingga daging masak. jgn lama sgt nnti tak juicy!
ULAM-ULAMAN DAN BAHAN LAINkacang panjangtaugehtimundaun kesumkubisbunga kantantelur masinkeropok ikansambal belacan
#7 NASI DAGING

BAHAN-BAHAN
4 cawan beras basmathi, rendam selama 30 minit dan tos500 gram daging, potong kiub besar anggaran 3″x4″5 cawan air rebusan daging1 cawan sudu cair1 helai daun pandan, carik dan simpul2 1/2 sudu besar rempah kurma1 batang serai, dititik3 sudu besar minyak sapi1 -2 sudu besar minyak sayuran1/2 cawan tomato sup ATAU 1/4 cawan tomato puriSedikit kismis hitam
BAHAN UNTUK REBUSAN DAGING
1 sudu besar rempah kurma2 inci halia, hiris nipisAir dalam anggaran 7 cawan lebih
BAHAN UNTUK DITUMIS
1 biji bawang besar, hiris nipis5 ulas bawang putih, hiris nipis3 kuntum bunga lawang2 batang kayu manis4 kuntum bunga cengkih6 biji buah pelaga
BAHAN UNTUK AIR ASAM
1 biji bawang besar, hiris nipis2 biji tomato, potong kecil6 biji cili merah, potong kecil1 inci belacan, dibakar di atas api sehingga wangi1 mangkuk kecil air perahan asam jawa yang pekat2 sudu besar sos ikan Thai3 sudu besar gula1-2 sudu kecil garam1 sudu besar kerisikSedikit perahan jus limau nipis
CARA MEMASAK
1. Rebus daging bersama air, halia dan rempah kurma sehingga empuk. Angkat dan ketepikan.2. Panaskan minyak sapi dan minyak sayuran di dalam periuk. Tumis bahan tumis bersama 3 sudu besar serbuk kurma, serai dan daun pandan. Kacau sehingga naik bau dan kemudian masukkan beras yang telah ditos. Kacau lagi beras selama 1-2 minit.3. Masukkan air rebusan daging bersama susu cair, tomato sup, kismis, daging yang direbus tadi dan juga garam secukup rasa. Kacau sedikit supaya sebati dan tutup. Masak di atas api sederhana. Kaedah yang sama jika anda menggunakan periuk nasi. Pindah ke tapak periuk elektrik pada tahap ini dan biarkan nasi masak.4. Setelah masak, gemburkan nasi dengan lembit supaya tidak berketul.
CARA BUAT AIR ASAM
Gaulkan kesemua bahan air asam. Biarkan seketika supaya semua bahan air asam sebati.
Tips: Kalau nak dapatkan nasi yang cantik, gunalah beras basmathi yang panjang
Selamat Mencuba!
Sumber: Resepi Berbuka Puasa Untuk 30 Hari, Syaz Ahmad
Baca Juga: Resepi Mudah Guna Microwave Untuk Mama!
Pesan Mama Siti
Walaupun kerajaan dan benarkan kita makan di restoran. Tak bermakna kita boleh gembira ya dengan pengumuman ni. Daripada makan dekat luar lebih baik kita masak sedap-sedap, lepastu makan dengan keluarga dekat rumah. Itu lebih baik dan selamat. Jadi, fikir-fikirkanlah.


‘Social Distancing’ Di Taska Dapat Perhatian

Ha, bukan kita je kena jaga ‘social distancing’ ini tapi semua rakyat Malaysia kena patuh juga termasuklah ‘social distancing’ di taska yang viral baru-baru ini. Terbaiklah! Mama Siti bersyukur sangat sebab semua orang makin sedar dengan kepentingan amalkan ‘social distancing’ ini.
Menurut Nurrulakhira Azman dari satu posting di akaun Facebook miliknya, dia kongsikan beberapa gambar di taska Ejazz yang mengamalkan penjarakan sosial ini. Yang lagi Mama Siti bangga, semua si manja di sana juga tertib dan dengar cakap teacher mereka!
‘SOCIAL DISTANCING’ DI TASKA
Kalau semua taska macam ini, memang lega lah hati mama papa semua kan. Nak pergi kerja pun tak lah nak risau sangat tinggal anak. Yelah, macam kita tahu, kanak-kanak sangat aktif, bukannya mereka faham lagi bahaya virus Covid-19 ini. Tapi bila dah tertib macam ini, fuhh… lega hati.
Mama Siti salute lah dengan alternatif yang diambil oleh teachers dan pihak pengurusan taska ini.  Ha, benda macam inilah patut kita viral dan jadikan ikutan dan teladan, betul tak?

‘KUDOS‘ TASKA EJAZZ
Tengoklah macam mana teachers susun tempat duduk dan ruang bermain anak-anak kecil ini. Teratur dan mengikut SOP jarak 1 meter tau! Siap letak mainan di tempat masing-masing lagi. Mereka tak perlu bergerak ke sana, ke sini untuk mengambil mainan. Teacher dah sediakan siap-siap semuanya.

Pujian juga perlu diberikan kepada semua anak-anak ini. Berdisiplin je semuanya. Senang lah cikgu nak pantau dan kekalkan ‘social distancing’ mereka kan kalau macam ini.

Mama Siti harap benda baik yang macam ini makin menjadi ikutan orang ramai diluar sana. KKM pun dah keluarkan graf anggaran kes Covid-19 kalau kita semua tak patuh dengan SOP yang kerajaan keluarkan. Bukan nak takutkan mana-mana pihak, kita kena berjaga-jaga, kalau tak hm… kenalah hadap gelombang yang lebih dahsyat nanti.
Sumber: Nurrulakhira Azman
BACA LAGI CEGAH KLUSTER TASKA – INI LANGKAH WAJIB DIAMBIL SEPANJANG PKPB
Pesan Mama Siti
Jaga kebersihan, jaga jarak sosial, selalu basuh tangan dengan air dan sabun. Mama Papa semua perlu didik si manja untuk amalkan perkara-perkara ini supaya mereka biasa dan jadikan rutin kerana mereka adalah golongan berisiko; sistem imunisasi mereka belum kuat seperti kita semua.


Kawasaki Disease – Jantung Boleh Bengkak

Kawasaki Disease yang dikatakan ada kaitan dengan wabak pandemik yang tengah melanda dunia sekarang. Ianya akan menyerang kanak-kanak yang berumur lima tahun ke bawah – terutamanya lelaki. Penyakit ini adakala baik dengan sendirinya namun jika nasib tak menyebelahi, boleh menyebabkan jantung bengkak jika lambat diberikan rawatan.
Mana taknya, penyakit ini kan berkait rapat dengan salur darah yang dekat dengan jantung tu.
“Biar betul Mama Siti?!”
Ye, betul. Baru-baru ini Encik Abdul Basit telah mengongsikan kisah anaknya yang menjadi mangsa penyakit Kawasaki. Si comel itu bukan sahaja menghidapi penyakit Kawasaki malah juga jantungnya membengkak. Jom ikuti posting Encik Abdul Basit tentang pengalamannya.
“KAWASAKI DISEASE TIDAK BERODA TIDAK BERENJIN”
Memandangkan ramai yang dok tanya condition Umar El Fateh. So kita share sikit pengalaman 2 kupang pasal Kawasaki Disease ni.
29/4/2020
Badan Umar tiba tiba panas masa bangun sahur. So memang bagi ubat demam biasa ja dulu kat dia and monitor sendiri kat rumah. Tapi dah malam nampak dia makin lembik n temperature pun makin tinggi. Tapi kita hold lagi sampai esok
30/4/2020
Pagi time sahur pun badan dia still panas. 39.6. Dia punya panas sampai dah tuam dgn kain basah pun tak sampai 5 minit kain tu dah kering. So pagi2 terus bawak dia pergi klinik. Doctor check kata tonsil dia bengkak. Then doctor terus start dgn antibiotik sbb temperature dia tak turun turun even dah makan ubat.

1/5/2020
Time sahur dia dah bangun sebab badan terlampau panas. 39.8 even dah start antibiotik. Then time tu baru perasan mcm ada beguk dekat telinga belah kanan dia. Umar nampak makin lembik. Start muntah muntah juga. Harini public holiday. So nak refer balik kat klinik tapi tutup. So kita mmg terus bawak pergi emergency. Doctor mmg advice suruh admit terus. Doctor pun at first ckp viral fever. Tp sebab nak bg cepat sikit temperature turun dia nak suruh drip terus. N doctor nak buat ultrasound utk make sure bengkak yg mcm beguk tu bengkak biasa or disebabkan ada nanah. Alhamdulillah result ultrasound just mention tu kelenjar biasa takda apa apa yg bahaya. Oh lagi satu Umar mmg tak makan apa apa langsung since dia sakit. LANGSUNG. So mmg perlukan air utk nak make sure dia tak dehydrated. So Umar pun admit la untuk drip n start antibiotic hari ni.
2/5/2020 – 4/5/2020
Start time ni mmg dah tak sedap hati. Tgk condition Umar makin weak compare to semalam. Patutnya dah start antibiotic dia makin okay. Tapi doctor still kata tak apa. Dia nak monitor dulu. Sampai la dah hari ke lima antibiotic pun Umar still lemah. Muka makin sembab. Mata nampak merah. Tangan kaki bengkak. Dia langsung tak berdiri or jalan sepanjang tempoh ni. Mmg tidur, berdukung ja. Muntah muntah. Cirit semua ada. Time ni mmg tak sedap hati dah. Asal doctor datang visit ja mmg complain kata kenapa Umar macam makin lembik? Time ni doctor pun dah nampak pelik n dia mula perasan symptom2 Kawasaki ni ada dekat Umar. Dia bagi satu malam lg if esok still demam juga nak kena ambil darah untuk check.
Time ni la baru nak tanya Maha Guru Google Al- Duniawi research tengok apa tu Kawasaki disease ni sebab tak pernah dengar. Bila baca Ya Allah tuhan ja tau perasaan mcm mana.
JANTUNG AKAN BENGKAK KALAU LAMBAT DIBERIKAN RAWATAN

5/5/2020
Umar still demam panas malam tu. So subuh2 nurse dah suruh bawak dia pergi treatment room untuk ambil darah. Pagi tu doctor datang bgtau result darah Umar kuman tinggi n ada ciri-ciri Kawasaki. Then doctor terus bawa Umar pergi scan jantung (Echocardiography).
Ada bad news sikit sebab Arteri jantung Umar belah kanan dengan kiri memang ada bengkak n ada air bertakung sikit. Lepas pada scan jantung baru doctor inform yang Umar confirm Kawasaki disease. So bila confirm kena penyakit Kawasaki ni memang kena buat rawatan cepat. Kalau lambat jantung akan bengkak teruk dan akan ada kesan untuk jangka panjang pada pesakit.
Untuk pengetahuan, Kawasaki disease ni dia tak ada test khas macam kita buat ujian saringan covid-19 tu. Untuk confirmkan penyakit Kawasaki ni kena ambil masa yang lama jugak sebab nak kena tengok keadaan pesakit by simptom. Dah ada simptom2 Kawasaki pada pesakit baru buat scan jantung (Echocardiography) then dah dapat result scan baru boleh confirm kena penyakit Kawasaki ka tak. Macam Umar demam dah lebih pada 5 hari baru simptom Kawasaki ni nampak dekat badan dia. So memang kena buat treatment cepat.

Doctor terus suruh proceed treatment. Untuk treatment Kawasaki disease ni kena ambil ubat IVIG. Tapi doctor bagitau siap-siap ubat ni harga dia boleh tahan. Dia kirakan dose Umar nak kena ambil untuk treatment. 9 bottles drip dia kena ambil. Total cost untuk ubat dia je almost RM8k . Ubat ja belum masuk benda-benda lain lagi.
Tapi memang tak fikir apa dah. Sbb doctor bgtau kita kena cepat start treatment sebelum makin melarat. So start 1:50pm Umar on drip for 12hrs non stop. Since Umar warded 3 kali dia kena tukar branula sebab tangan dia makin lama makin bengkak so drip tak jalan.
6/5/2020
Alhamdulillah Umar settle 9 bottle drip tu by 3 pagi juga. Lepas pda tu mmg Umar takda demam dah. Alhamdulillah. Muka dia pun nampak lagi ceria n tak sembab mcm sebelum ni. YaAllah lega rasa masa ni. Dia dah boleh senyum n respond bila kita cakap dengan dia. Alhamdulillah. Tapi dalam tengahari nurse check temperature dia still ada mild fever. Allah risaunya masa ni. Sampai malam pun range temperature dia still border range. So doctor nak monitor dia lagi.
ANAK TERPAKSA TAHAN DENGAN DOS UBAT YANG KUAT

7/5/2020
Kalau ikutkan plan awal, harini dah boleh discharge. Tapi sebabkan Umar still tak sihat ada demam, doctor tahan lagi 1 malam. Nak monitor sampai dia takda demam langsung baru boleh bagi balik. Alhamdulillah Umar active the whole day. Ok mai nak share sikit pasal ubat dia. Lepas pada treatment Umar kena makan ubat Aspirin. Doctor kata mmg org yg ada masalah jantung akan makan ubat ni. Tapiiiiiiiiiii even org besar yang ada masalah jantung akan makan ubat ni SEHARI SEKALI. Tapi Umar skrng kena makan ubat ni TIGA KALI SEHARI. Dose yang sama ya. Sedih sangat bila tengok dia terpaksa depend dengan ubat yg kuat mcm ni sekali .

8/5/2020
Alhamdulillah Umar dah 95% recover. Dah boleh discharge today. Now tangan Umar start menggelupas terkeluar habis kulit tangan dia. Maybe effect ubat or mmg symptom kawasaki ni juga. 8 hari berkampung yang penuh dengan cabaran. Alhamdulillah manage to survive. Syukur kepada Allah . Thank you family yang banyak membantu n terima kasih banyak untuk yg mendoakan Umar Fateh. Terima kasih juga kepada Dr Tan dari Avisena. Antara Dr yang tersempoi. Dia boleh mai check patient bawak pam dengan ballon untuk bg dekat budak-budak. Siap buat bentuk macam-macam lagi. Thanks Dr Tan.

P/s : Total bill hospital Umar RM17k++.
Kepada Ibu Bapa diluar sana sedialah payung sebelum hujan. Kalau mampu ambil lah insurans takaful untuk anak-anak. Malas dah nak terang sebab apa kena ambil. Sekarang dah 2020.

So ini la serba sedikit experience n journey yang sy dah lalui untuk share dengan semua pasal Kawasaki disease ni. Saja share bukan sebab sy agent insurance ka apa tapi sebab this time kita rasa berbaloi sangat dengan monthly fee yg tak seberapa tu boleh tolong kita time time mcm ni. Lately dah start nampak case Kawasaki ni tengah naik jugak musim2 covid19 ni. So please stay safe dan doa banyak-banyak.
Memang lah kita jangan terlalu panik kalau anak kita diserang penyakit Kawasaki ni kan, tapi kita kena pastikan rawatan diberikan dengan kadar yang segera. Rawatan tetap diberikan tapi Mama Papa kena calm down, benda akan jadi lebih teruk kalau kita nervous dan tak tenang.
Semoga bermanfaat!
Sumber: Abdul Basit M Ariff
BACA LAGI ANAK SEMBELIT – INI CARA TANGANINYA!
Pesan Mama Siti
Kadang kita tak boleh nak jangka penyakit nak datang menimpa kita, jadi apa yang kita boleh buat adalah sentiasa menjaga kebersihan diri dan persekitaran serta pemakanan kita. Tapi jika penyakit datang juga, segeralah berjumpa dengan doktor okay?


Pedih Ulu Hati Ketika Puasa- Ini Petuanya!

Pedih ulu hati ketika puasa bukanlah perkara yang asing lagi. Kebanyakan orang mengalami masalah ini dan menyebabkan ibadah di bulan Ramadan mereka sedikit terganggu. Bersyukurlah bagi yang tak ada masalah sepanjang menahan lapar dan dahaga ni ye. Mama Siti kadang-kadang kena juga macam ni. Bukannya tak sahur, tapi mungkin adalah tu kan yang tak kena.
Bila dah jadi tak selesa nak buat apa pun, kita terpaksa buka puasa. Hmm dah satu hal kena ganti pula nanti. Tapi nak buat macam mana kan, dah darurat. Tapi Mama Siti ada baca satu posting dekat Facebook Dr Zubaidi Hj Ahmad. Beliau mengongsikan tentang cara kita nak elak pedih ulu hati ketika puasa. Haa, sejak tahu pasal ni, Mama Siti dah tak rasa dah pedih ulu hati, rasa lapar tu biasalah kan – heheheh.
Let’s check it out!
Langkah Elak Pedih Ulu Hati Ketika Puasa
Mama semua kena tahu yang puasa bukan punca utama kita alami pedih ulu hati tau. Menurut Dr Zubaidi, beliau berpendapat yang kita alami pedih ulu hati mungkin dari cara pemakanan kita tapi insyaAllah benda ini akan surut lepas dua atau tiga minggu kita berpuasa. Biasalah sementara badan kita nak adapt kan, setahun sekali pulak tu puasanya.
Tapi kalau macam melarat kan, mama papa jangan ambil mudah. Jangan anggap ‘oh takpe, gastrik biasa je ni’. No-no-no, risau kalau ada yang tak kena dan boleh melarat. Cepat-cepat jumpa doktor okay?
1. Elak Makan Makanan Pedas, Masam atau Berminyak sewaktu Sahur dan Berbuka
Mama papa semua kena ingat satu benda yang Mama Siti selalu pegang – Moderation is the Key. Dalam apa pun yang kita buat, kita makan, semuanya kena dalam kuantiti yang sederhana. Nak makan pedas ke masam ke, boleh, tapi agak-agaklah orang kata. Biasalah kadang tu teringin masak lemak daging salai cili padi lah tomyam lah kan, boleh bukan tak boleh. Cumanya ala kadar lah kalau tak, tak baik lah pedih ulu hati tu nanti.
2. Elak Karbohidrat Ringkas

Setelah seharian berpuasa, dah banyak tenaga kita guna, jadi masa berbuka ini lah kita nak recharge kan. So, kita kena makan makanan yang penuh nutrien seperti kurma, sayur-sayuran, buah-buahan dan makanan yang mempunyai serat yang tinggi. Kalau boleh elakkan makanan berkarbohidrat ringkas seperti nasi putih. Tapi itulah menu utama kita kan. Demi kesihatan kita, mama papa boleh tukar nasi putih dengan beras rebus atau beras perang.
3. Minum Air dengan Kadar Yang Cukup

Kalau tak puasa pun kita kena minum air dengan mencukupi apatah lagi bulan puasa kan. Pastikan kita minum dalam kuantiti yang diperlukan oleh badan masing-masing. Jangan lebih jangan kurang. Kalau lebih nanti asid dalam perut terlalu cair, kalau kurang pekat pula asidnya. Kepekatan asid ini boleh mengganggu sistem penghadaman kita. Tambahan juga, kalau boleh lah kan, kalau; elakkan minuman manis dan bergas sewaktu sahur dan berbuka.
4. Jangan Makan Sampai Kenyang
Mama Siti tahu sangat, kalau time berbuka tu memang kita akan all out makan kan? Tapi kita kena ingat, makan terlalu banyak boleh menyebabkan ketidakhadaman, dan perut perlu kerja dengan lebih lama. Secara tak langsung, banyak asid akan dirembeskan untuk proses penghadaman itu dan juga akan membuatkan kita letih dan mengantuk. Sebab itulah, masa terawih ramai nak tumbang – hahahah. Ingat, moderation is the key.
5. Elak dari Merokok dan minum Alkohol

Tabiat merokok dan pengambilan minuman beralkohol boleh menjadi punca kepada rasa pedih ulu hati. Tak kira lah sikit ke banyak ke kuantiti alkohol tu. Alang-alang dalam bulan yang barakah ini, sama-sama kita berubah menjadi lebih baik, hentikanlah tabiat negatif; insyaAllah semoga kita istiqamah.
6. Boleh turunkan berat badan
Selalunya, kalau kita alami berat badan berlebihan, pedih ulu hati mudah nak serang, tambah-tambah masalah GERD [Gastro-Esophagal Reflux Disease]. Apa kaitan mama papa tanya? Kaitanya adalah, bila kita ada banyak lemak dalam abdomen terutamanya lemak vesceral, secara automatik asid lagi mudah nak masuk dalam esofagus. Itu yang kita akan pedih ulu hati. Bagus juga tips ini, bukan boleh elak pedih ulu hati ketika puasa je, boleh kurus juga!
7. Amalkan Pengambilan Minyak Zaitun dan Ubat
Minyak zaitun memang terbukti baik, bukan sahaja kurang kandungan kolestrol malah juga elok untuk merawat luka dan keradangan yang berlaku dalam perut.
Selain tips di atas, penyelesaian yang paling senang adalah, makan ubat yang diberi oleh doktor. Terdapat beberapa jenis ubat yang boleh merawat pedih ulu hati antaranya:
Antasid : Berfungsi untuk meneutralkan asid dalam perut.Antagonis Reseptor H-2 (H2RAs) : Berfungsi menurunkan kepekatan dan kauntiti asid dalam perut.Penghalang Pump Proton (PPI) : berfungsi seperti H2RAs untuk menurunkan kepekatan dan kuantiti asid dalam perut.
Semoga tips ini bermanfaat kepada mama papa semua sepanjang bulan puasa ini. Tapi Mama Siti nak pesan, kalau rasa pedih ulu hati tu macam serius, sampai tak boleh nak buat aktiviti seharian, pergilah klinik berjumpa doktor. Mereka lebih arif pasal hal ini. Mama Siti hanya kongsikan apa yang Mama Siti tahu je.
Sumber: Dietive, KKM & Dr Zubaidi Hj Ahmad
BACA LAGI FIDYAH – HANYA KLIK JE, ‘SETTLE’ BAYAR!
Pesan Mama Siti
Masalah pedih ulu hati ketika puasa bukanlah disebabkan kerana ibadat puasa tersebut. Dan masalah ini tiada kaitan dengan organ hati kita, ianya melibatkan perut dan pemakanan kita. Yang penting ingat moderation is the key, insyAllah semua akan baik-baik je.


Kawasaki – Mama Papa Kena ‘Alert’ Penyakit Ini!

Baru-baru ini kita dikejutkan dengan berita kematian beberapa kanak-kanak akibat penyakit Kawasaki. Kawasaki? Motor yang besar tu ke? Haih, bukanlah. Penyakit ini dikatakan ada kaitan dengan wabak Covid-19 yang boleh menyerang kanak-kanak – walaupun penyakit ini agak rare.
Setiausaha Kesihatan United Kingdom (UK), Matt Hancock mengesahkan kematian kanak-kanak di negaranya akibat penyakit ini yang dipercayai ada kaitan dengan pandemik yang tengah menyerang kita. Bukan UK je, Itali pun turut diserang dengan penyakit Kawasaki ini. Kes ini banyak dilaporkan terutamanya di kawasan yang mempunyai kes Covid-19 yang tinggi.
Mama Siti tahu, mesti mama papa semua be like “apa Kawasaki ni, aduh risau pulak” kan?  Ni ha Mama Siti baru nak terangkan. Ada 7 elemen yang mama papa semua perlu peka dan ambil tahu tentang penyakit rare ini!
7 Elemen Tentang Penyakit Kawasaki
#1 Apa itu penyakit Kawasaki?
Penyakit ini pertama kali dilaporkan di negara matahari terbit iaitu Jepun pada tahun 1967. Pertama kali dikenalpasti oleh pakar kanak-kanak Jepun iaitu Dr. Tomisaku Kawasaki dan Hawaii ada negara pertama di luar Jepun yang melaporkan penyakit ini pada tahun 1976.
Majoriti pesakit penyakit ini adalah kanak-kanak lelaki dibawah umur 5 tahun yang mana menyebabkan keradangan pada dinding-dinding salur darah. Salur darah yang membekalkan darah ke jantung adalah antara salur yang paling utama diserangnya. Dah bila ada kaitan dengan jantung, maka tak peliklah bila kajian nyatakan ianya boleh membawa kepada penyakit jantung perolehan (acquired) kepada kanak-kanak.
#2 Adakah Penyakit Ini Berbahaya?
Penyakit ini akan menyebabkan keradangan bagi seluruh salur darah dalam badan yang mana simptomnya adalah ruam di badan, mulut kemerah-merahan dan juga demam yang tinggi. Hal ini telah disahihkan oleh Dr Latif Saad melalui sebuah artikel dari website The Diagnosa.

Akibatnya, salur-salur darah akan menjadi lemah dan sel-sel otot salur darah juga mati. Kemudian, dinding salur darah akan mengembang seperti belon atau kalau dalam medical ianya adalah Aneurysm.
Bila Aneurysm berlaku, darah tak boleh mengalir dengan lancar, ianya akan terkumpul dan beku yang mana akhirnya menyebabkan salur darah itu tersumbat. Serangan jantung akan berlaku jika salur darah yang tersumbat itu adalah salur darah arteri koronari, yang dekat dengan jantung.
Risiko penyakit jantung sangat tinggi jika kanak-kanak itu menghidapi penyakit Kawasaki.
#3 Apakah Faktor/Punca Penyakit Ini?
Pakar kesihatan mengesahkan bahawa punca utama penyakit ini belum lagi dikenalpasti akan tetapi, ianya tak kan berjangkit secara langsung.
Namun ada 2 punca yang sering dikaitkan dengan penyakit Kawasaki ini iaitu jangkitan kuman dan genetik.
Selalunya pesakit akan dikatakan mempunyai jangkitan kuman bila dia disahkan menghidapi penyakit ini. Tapi jenis kuman yang menjangkiti tidak disahkan secara spesifik. Manakala bagi faktor genetik, jika adik beradik lain pernah hidapi Kawasaki, maka seseorang itu mempunyai risiko jangkitan sehingga 20 kali ganda berbanding orang lain.
#4 Apa Simptomnya?

Banyak gejala atau simptom yang boleh Mama Papa perhatikan bagi memastikan penyakit Kawasaki ini. Antaranya adalah:
demam yang berpanjangan (antara 38.3-39.4°C yang melebihi 4 hari dan tidak sembuh dengan ubatan demam biasa)nodus limfa (kelenjar) yang membesarkemerahan di mulut, tangan dan kaki, serta kadangkala dengan ruam‘Strawberry tongue’, iaitu lidah yang kemerahan dan bertekstur seperti kulit strawberikemerahan pada tempat suntikan BCGkonjunktivis, mata merah dan tidak berairkulit terkupas pada hujung jari dan kaki selepas 2 minggu
Menurut Dr Zulkifli melalui portal Positive Parenting, simptom penyakit ini boleh berlaku dalam tiga peringkat.
Selepas berlakunya simptom pertama, dalam masa 10-14 hari, ia akan menyebabkan masalah kepada organ jantung. Ada juga yang alami radang atau sakit sendi antara masa demam terakhir hingga hari ke-25 penyakit tersebut.
#5 Adakah Ia Boleh Dirawat?
Bagi sesetengah kanak-kanak, penyakit ini akan lega dengan sendirinya dalam masa 4 hingga 8 minggu. Lebih kurang dua bulan lah untuk ia sembuh. Tapi kalau dirawat lebih awal, pesakit akan sembuh dalam masa beberapa hari je.

Berdasarkan portal MyHealth, penyakit Kawasaki boleh dirawat dengan imunoglobulin intravena (diberikan melalui titisan ke pembuluh darah). Ia juga boleh diubati dengan mengambil aspirin berdos tinggi untuk kurangkan keradangan. Dos aspirin akan dikurangkan jika demam atau radang semakin reda untuk mencegah pembentukan darah beku.
#6 Apakah Komplikasinya?
Meskipun peyakit sudah dirawat sepenuhnya, namun si manja mempunyai risiko untuk mempunyai aneurysm. Tapi kes ini jarang sekali berlaku. Risiko ini juga akan mengganggu bahagian jantung yang lain seperti membran yang menyelaputi jantung, injap dan juga otot jantung.
Bayi adalah antara golongan utama yang terdedah dengan risiko namun ianya boleh dielakkan jika rawatan awal diberikan.
#7 Adakah Ia Akan Menyebabkan Risiko Jangka Panjang?
Pakar kesihatan berpendapat bahawa kanak-kanak yang mengalami aneurysm mempunyai risiko penyakit jantung bila mereka menginjak dewasa.
Bagi kanak-kanak yang tak mengalami aneurysm, Mama Papa tak perlu risau.
Walaupun kaitan antara penyakit Kawasaki dan Covid-19 masih dalam kajian dan belum disahkan lagi, Mama Siti harap Mama Papa semua peka dengan perubahan fizikal anak masing-masing. Kita tak mahu negara kita diserang dengan penyakit baru. In shaa Allah jika kita menjaga kebersihan diri dan persekitaran kita akan selamat.
Sumber: Positive Parenting
BACA LAGI CEGAH KLUSTER TASKA – INI LANGKAH WAJIB DIAMBIL SEPANJANG PKPB
Pesan Mama Siti
Demam adalah simptom yang sama bagi penyakit Kawasaki dan Covid-19. Sentiasa pantau tahap kesihatan anak terutama sekali jika si manja alami demam yang berpanjangan. Semoga kita sentiasa dilindungi-Nya.


Barang Dapur Kena Basuh & Jemur? Tak Perlu!

‘Barang dapur kena basuh dan jemur lepas shopping!’, ‘basuh dengan sabun semua barang tu’ dan banyak lagi lah yang Mama Siti dengar. Tahulah kan semua takut dengan wabak Covid-19 ni kan, tapi janganlah sampai dibasuh dengan sabun barang-barang dapur tu. Geli hati Mama Siti tengok gelagat mama papa semua, tapi Mama Siti pun terfikir benda yang sama juga sebelum ini.
Dah jangan kita buat benda pelik-pelik lagi. Mama Siti pun panik juga, takut lah nanti kita satu family kena bermalam di wad pula kan. Siapa je tak risau kan. Itu yang viral baru ni, macam-macam gaya nak bersihkan barang dapur.

Menurut Dr Ahmad Samhan melalui posting di laman Facebooknya, beliau menyeru agar semua rakyat Malaysia jangan terlalu panik dengan wabak ini. Memanglah bahaya kan virus ini, tapi sampai pelik-pelik sangat direndamnya barang dalam air sabun tu, haih ‘shaking my head‘ Mama Siti .
Sini Mama Siti kongsikan dengan mama papa semua kenapa kita tak perlu basuh atau jemur barang dapur lepas shopping. Memang tak dinafikan virus ini akan melekat pada setiap permukaan tapi risiko jangkitannya amat rendah. Kalau nak bandingkan dengan risiko jangkitan sesama manusia tu lagi tinggi lah.
Ada sebab kenapa tak payah basuh ke jemur ka groceries tu. Kita tak nak nanti berlaku keracunan makanan kerana terdapat sisa sabun yang melekat pada makanan. Cukup sekadar membilas dengan air bersih. Yang kita kena basuh dengan sabun tu adalah tangan kita, lagi high potential untuk kuman membiak.

Kena Sanitize Ke Semua Barang Dapur Tu?
Mama semua mesti terfikir ‘okay kalau tak payah basuh dengan sabun, boleh tak nak guna sanitizer, tak pun perlu tak guna sanitizer’ kan? Barang makanan tak perlu dinyahkuman kata Don Schaffner, seorang pakar dalam food microbiology. Beliau berpendapat bahawa ianya keterlaluan.
Kena Guna Sabun Ke Untuk Basuh Barang Basah?
Tak payah guna sabun. Cuma sebelum masak, mama semua bilas dengan air, lepas itu masak dengan sempurna. Kuman atau virus akan mati dalam suhu yang tinggi. Jadi tak perlu risau okay?
Kena Basuh Sayur Dan Buah Guna Sabun Ke?
Nope. Kenapa? Sebab sabun dan produk nyahkuman bukannya dicipta untuk membasuh makanan-hehe! Kalau mama semua nak tahu, bahan kimia yang digunakan dalam sabun boleh memudaratkan jika kita termakan. Bukan je menyebabkan keracunan makanan malah juga, merosakkan sistem pencernaan yang membawa kepada gejala cirit-birit, muntah, sakit perut dan mual.

Bahan-bahan kimia tu boleh menyerap masuk dalam makanan kita walaupun kita dah bilas dengan air. Sebab itu kita tak payah basuh dengan sabun. Hal ini telah ditegaskan oleh Benjamin Chapman, seorang pakar pemakanan dari University North Carolina State.
Ada juga yang kata boleh cuci barang dapur dengan jus lemon. Eh, usah percaya mama semua. Belum ada kajian lagi yang membuktikan air lemon boleh membunuh virus atau kuman. Kalau betul boleh guna air lemon, kenapa pihak KKM tak guna lemon sebagai antidote dan vaksin kan?
Kena Jemur Ke Barang Dapur?
Mama semua tak perlu jemur barang-barang itu ye. Mama papa kena ingat, virus memang boleh melekat pada permukaan tapi ia takkan membiak tanpa perumah iaitu manusia. So, virus akan mati dengan sendirinya di atas permukaan barangan kita dan selamat; bahaya kalau masuk ke hidung atau mulut je.
Virus boleh berjangkit dalam dua cara:
melalui rembesan cecair contohnya bersin, batuk dan bercakapmelalui tangan yang mempunyai virus, kemudian memegang mata, hidung atau mulut.
Haa, mama semua dah clear belum? So lepas ini, tak payah basuh dengan sabun ke nak jemur ke apa ke kan. Tak perlu okay. Bimbang lagi mudarat je. InsyaAllah kita jaga kebersihan diri, kita akan terhindar dari jangkitan wabak tersebut.
Mama papa jangan lupa kongsikan info ini dengan family, jiran tetangga dan rakan sekerja. Bimbang juga ada yang masih membasuh groceries tu – hehehe.
Sumber: Dr Ahmad Samhan
BACA LAGI TIPS PERLINDUNGAN DIRI SEMASA BELI BARANG
Pesan Mama Siti
Ingat ye mama papa semua, tak payah basuh dengan sabun atau jemur barang-barang dapur tu. Cukuplah dibilas dengan air bersih dan dimasak dengan sempurna. Ingat juga, kekalkan jarak sosial dan kebersihan diri.